Syankroid (Chancroid)

Definisi

Apakah itu syankroid?

Syankroid (chancroid) adalah jangkitan bakteria yang merebak melalui hubungan seksual. Seperti herpes genital dan sifilis, syankroid adalah salah satu faktor risiko untuk mendapat dan menyebarkan jangkitan HIV.

Apakah kebarangkalian syankroid?

Syankroid boleh menjejaskan pesakit pada mana-mana peringkat umur. Ia boleh diuruskan dengan mengurangkan faktor risiko. Sila berunding dengan doktor anda untuk maklumat lanjut.

Simptom mungkin berbeza bagi lelaki dan wanita, tetapi kebiasaannya ia bermula satu hari hingga ke beberapa minggu selepas terdedah kepada jangkitan. Simptom yang biasa bagi syankroid ialah:

Lelaki: Mereka mungkin akan menyedari benjolan kecil berwarna merah pada alat kelaminnya yang bertukar menjadi kudis/ulser dalam satu atau dua hari kemudian. Ulser tersebut boleh berlaku pada mana-mana bahagian alat kelamin termasuklah zakar dan skrotum.

Wanita: Mereka mungkin akan menemui empat atau lebih benjolan merah pada labia, antara labia dan dubur, atau pada paha. Labia adalah lipatan kulit yang menutupi alat kelamin wanita . Selepas benjolan tersebut bertukar menjadi ulser, atau terbuka, wanita tersebut akan mengalami rasa terbakar atau sakit semasa membuang air kecil atau besar.

Simptom yang berikut berlaku pada lelaki dan wanita:

Ulser mempunyai saiz yang pelbagai dan selalunya berukuran antara 1/8 ke 2 inci.

Ulser mempunyai permukaan tengah yang lembut berwarna kelabu hingga kelabu kekuningan dengan garis tepi yang jelas.

Ulser senang berdarah apabila disentuh

Rasa sakit sewaktu membuang air kencing atau bersetubuh

Bengkak pada groin( bahagian di antara abdomen bawah dengan paha)

Nodus limfa membengkak dan menembusi kulit lalu menyebabkan nanah yang besar

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Hubungi doktor anda sekiranya anda mengalami perkara berikut:

Simptom-simptom syankroid

Anda melakukan hubungan seks dengan orang yang anda tahu menghidapi jangkitan seksual (STI)

Anda mengamalkan hubungan seks berisiko tinggi

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Ketahui puncanya

Apakah yang mengakibatkan syankroid?

Syankroid berpunca daripada jangkitan bakteria yang dipanggil Haemophilus ducreyi. Ia menyerang tisu dan menghasilkan kudis yang digelar sebagai syankroid atau ulser. Kudis ini muncul pada atau berdekatan dengan organ pembiakan luaran. Kondisi ini menjejaskan lelaki dan perempuan. Ulser boleh berdarah dan menghasilkan cairan yang mengandungi bakteria dan boleh berjangkit melalui persetubuhan mulut, dubur,atau faraj. Syankroid juga boleh merebak melalui sentuhan kulit ke kulit dengan orang yang sudah dijangkiti.

Jangkitan ditemui di banyak kawasan di seluruh dunia seperti Afrika dan Asia barat. Sangat sedikit sekali orang yang didiagnosis penyakit ini di kawasan lain pada setiap tahun. Kebanyakan orang yang berasal daripada kawasan yang tidak terjejas dijangkiti syankroid semasa mereka mengembara  ke kawasan yang kadar jangkitannya lebih tinggi.

Faktor risiko

Apakah yang meningkatkan saya kepada risiko syankroid

Sekiranya anda aktif dari sudut seksual, anda berisiko untuk dijangkiti syankroid. Jika anda mengembara atau tinggal di negara yang tidak cukup sumber kehidupan, anda berisiko tinggi berbanding mereka yang tinggal di kawasan sumber kehidupan yang mencukupi: Sumber-sumber kehidupan yang dimaksudkan ialah:

Penjagaan kesihatan

Makanan

Tempat tinggal/berteduh

Air

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana syankroid boleh didiagnosis?

Penyedia penjagaan kesihatan akan mendiagnosis syankroid dengan melihat kepada ulser, memeriksa nodus limfa yang bengkak dan melakukan ujian untuk penyakit jangkitan seksual (STD)

Untuk mendiagnosis kondisi ini, ia melibatkan pengambilan sampel cecair yang mengalir dari kudis. Sampel-sampel ini akan dihantar ke makmal untuk dianalisa. Syankroid buat masa sekarang masih tidak dapat didiagnos melalui ujian darah. Doktor anda mungkin akan memeriksa nodus limfa di bahagian groin anda untuk sebarang bengkak atau kesakitan.

Bagaimana syankroid dirawat?

Syankroid boleh dirawat dengan jayanya menggunakan ubat. Jangkitan   boleh hilang tanpa rawatan tetapi ubat membantu anda untuk sembuh dengan lebih cepat dan mengurangkan parut yang terhasil. Sesetengah orang mengalami kesakitan dan cairan berbulan-bulan lamanya. Rawatan antibiotik biasanya menyembuhkan luka lebih cepat dengan parut yang sedikit.

Ubat-ubatan: Doktor akan mengarahkan anda untuk mengambil antibiotik bagi menghapuskan bakteria yang menyebabkan ulser. Antibiotik membantu mengurangkan parut apabila ulser itu sembuh. Antibiotik yang boleh digunakan termasuklah ceftriaxone dan azithromycin

Pembedahan: doktor anda akan membuang nanah yang besar dan sakit di nodus limfa dengan menggunakan jarum atau melalui pembedahan. Ini akan mengurangkan bengkak dan kesakitan, di samping itu, luka tersebut akan sembuh dan boleh menyebabkan parut yang halus di kawasan itu.

Kondisi ini boleh dipulihkan sekiranya diberi rawatan. Kudis syankroid boleh sembuh dengan parut yang halus sekiranya semua ubat diambil sebagaimana yang diarahkan oleh doktor anda. Syankroid yang tidak dirawat boleh menyebabkan terhasilnya parut kekal pada alat kelamin lelaki dan membawa kepada komplikasi serius serta jangkitan lain pada wanita.

Komplikasi yang boleh berlaku termasuklah fistula uretra dan parut pada kulup zakar bagi lelaki yang tidak berkhatan. Orang yang dijangkiti syankroid juga perlu diperiksa untuk jangkitan seksual (STI) yang laint ermasuklah sifilis, HIV, herpes genital. Bagi orang yang positif HIV, syankroid mengambil masa yang lebih lama untuk sembuh.

Faktor-faktor RisikoPerubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas syankroid ?

Gaya hidup dan kaedah pengubatan sampingan berikut mungkin membantu anda mengatasi syankroid :

Mengehadkan bilangan pasangan seks dan mempraktikkan seks yang selamat

Elakkan aktiviti berisiko tinggi yang boleh membawa kepada jangkitan syankroid dan penyakit jangkitan seksual yang lain.

Mengingatkan semua pasangan anda sekiranya anda mengalami kondisi tersebut untuk turut sama menjalani ujian dan rawatan.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.

Hello Health Group
 tidak memberikan nasihat perubatan, diagnosis atau rawatan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Syankroid (Chancroid) didiagnosis?

PasteTextHere

Bagaimana pesakit Syankroid (Chancroid) dirawat?

PasteTextHere

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Syankroid (Chancroid)?

PasteTextHere

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Awasi Tanda Bahaya Demam Denggi Jika Badan Panas Lebih 3 Hari, Denggi Tak Kenal Usia!

Demam denggi adalah musuh utama di Malaysia. Iklim tropikal di negara ini menjadikan nyamuk mudah membiak dan menyebarkan virus denggi.

Dengan mencatatkan angka melebihi 100,000 kes hampir setiap tahun, penyakit ini adalah sesuatu yang perlu diambil tahu oleh semua orang. Boleh jadi, anda pula akan terkena selepas ini.

Untuk mendapatkan lebih banyak info tentang Penyakit Berjangkit, sila dapatkannya
di sini.

Jumpa doktor jika demam lebih 3 hari

Demam denggi tidak menunjukkan simptom yang spesifik. Kadangkala, pesakit mengalami sakit pada bahagian abdomen menyerupai
hepatitis
 atau
apendiks
.

Semua ini tidak menunjukkan secara jelas kepada demam denggi.

Namun, disebabkan kelaziman yang tinggi, doktor akan mengesyaki demam denggi jika demam berpanjangan.

Selain demam, awasi juga simptom-simptom berikut:

Sakit pada abdomen.

Muntah dan cirit birit berulang kali
.

Sakit-sakit badan dan tidak bermaya untuk berjalan.

Pendarahan kulit, mulut, hidung atau di dalam air kencing, najis dan faraj.

Demam denggi tidak mengenal usia

Tidak kira sama ada muda atau tua, semua orang boleh terkena denggi. Penyakit ini tidak mengenal usia. Walau bagaimanapun, kanak-kanak adalah lebih berisiko untuk mengalami komplikasi.

Siapa yang pernah terkena demam denggi masih berisiko mengalaminya lagi. Ini adalah kerana terdapat 4 jenis virus denggi iaitu DEN 1, DEN 2, DEN 3 dan DEN 4.

Contohnya, apabila anda dijangkiti virus DEN 1, anda masih berisiko terkena jangkitan daripada virus DEN 2 dan seterusnya walaupun tidak akan dijangkiti DEN 1.

Cegah, cegah dan cegah

Tiada langkah yang lebih baik dan penting berbanding pencegahan dalam menguruskan penyakit ini.

Langkah-langkah semudah membuang air bertakung, membersihkan laman rumah dan menutup bekas takungan air mungkin mampu menyelamatkan anda serta keluarga dan jiran daripada dijangkiti penyakit ini.

Anda perlu ingat, meskipun angka kematian adalah kurang daripada 1%, risiko masih ada.

Ubah kebiasaan yang ada dan bersama-sama memastikan kawasan rumah anda tidak mesra nyamuk aedes. Tiada kos yang besar diperlukan untuk melakukannya.

Malah, anda boleh mengelakkan denda sehingga RM500 ringgit yang dikenakan oleh Pejabat Kesihatan Daerah jika rumah anda didapati mengandungi tempat
pembiakan nyamuk aedes.


Elektrokardiagram Ambulatori

Definisi

Apa itu ujian Elektrokardiagram Ambulatori?

Jantung menghasilkan ransangan elektrik kecil yang tersebar melalui otot jantung untuk mengecut. Ransangan ini dapat dikesan oleh mesin EKG. Mesin menguatkan ransangan elektrik yang berlaku pada setiap denyutan jantung, dan mencatatnya ke atas kertas atau komputer. Rakaman EKG tidak menyakitkan dan tidak berbahaya. (Mesin EKG mencatatkan ransangan elektrik dari badan anda – ia tidak mengalirkan tenaga elektrik ke dalam badan anda.)

Elektrokardiagram ambulatori merekodkan aktiviti elektrik jantung anda semasa anda melakukan aktiviti biasa (Ambulatory bermaksud bahawa anda boleh berjalan). Pemantauan ambulatori dikenali dengan beberapa nama, termasuk elektrokardiagram ambulatori, ambulatori EKG, Holter monitoring, 24-hour EKG atau cardiac event monitoring.

Mengapa ujian Elektrokardiagram Ambulatori dilakukan?

Pemantauan EKG ambulatori dilakukan untuk:

Mencari dan merakam degupan jantung tidak teratur yang berlaku secara berselang atau semasa aktiviti tertentu.

Mengetahui apa yang menyebabkan sakit dada, pening atau pengsan. Ini adalah simptom kemungkinan masalah jantung.

Mencari aliran darah yang lemah ke otot jantung anda (ischemia).

Menyemak untuk mengetahui sama ada rawatan untuk degupan jantung tidak teratur itu berfungsi.

Perkara yang perlu diketahui

Apa yang perlu diketahui sebelum menerima ujian elektrokardiagram ambulatori?

Ramai orang mempunyai degupan jantung yang tidak teratur dari semasa ke semasa. Apakah maksudnya bergantung kepada jenis corak denyutan jantung ini, berapa kerap berlaku, berapa lama ia berlanjutan, dan sama ada ia berlaku pada masa yang sama. Denyutan jantung yang tidak teratur berlaku pada masa anda mempunyai simptom lain, seperti pening atau sakit dada. Ini mungkin bermakna degupan jantung yang tidak teratur ada punca simptom anda.

Oleh kerana elektrokardiagram (EKG) 12 petunjuk yang standard adalah selamat, murah dan memberikan maklumat yang berguna, doktor anda akan mencuba terlebih dahulu sebelum menggunakan monitor ambulatori untuk menguji fungsi jantung anda. Perakam berterusan umumnya mempunyai 5 petunjuk dan memberikan maklumat yang kurang lengkap berbanding EKG 12-petunjuk. Tetapi perakam berterusan adalah lebih berkesan daripada EKG standard bagi menilai simptom-simptom jantung yang berlaku secara berselang-seli.

Ketahui apa yang berlaku

Bagaimana untuk bersedia menerima ujian elektrokardiagram ambulatori?

Banyak ubat boleh mengubah keputusan ujian ini. Pastikan anda memberitahu doktor tentang semua ubat preskripsi dan tanpa preskripsi yang anda ambil.

Oleh kerana EKG sering digunakan untuk memantau keadaan jantung yang telah sedia ada seperti degupan jantung yang tidak teratur (arrhythmia), pastikan bahawa doktor anda mempunyai salinan sebarang keputusan EKG sebelumnya.

Mandi sebelum cakera diletakkan. Anda tidak boleh membuatkan cakera itu basah semasa ujian. Pakai baju blaus atau kemeja longgar. Jangan memakai barangkemas atau pakaian dengan butang atau pengancing logam atau kerana ini boleh mengganggu rakaman. Wanita tidak boleh memakai bra dengan sokongan dawai (underwire bra) atas sebab yang sama.

Sekiranya doktor anda meminta anda menyimpan catatan mengenai simptom dan aktiviti diari, pastikan anda mempunyai kaedah tertentu. Dalam catatan ini, anda akan merakam aktiviti, simptom dan masa ia berlaku. Ketepatan dan keberkesanan ujian anda bergantung pada seberapa cermat anda menyimpan rekod ini.

Sekiranya anda menerima monitor yang diimplan di bawah kulit anda, anda akan menerima arahan tentang bagaimana menyiapkan diri untuk prosedur itu.

Berbincang dengan doktor anda tentang sebarang kebimbangan yang anda miliki berkaitan dengan keperluan ujian, risiko, bagaimana ia akan dilakukan atau apa keputusannya nanti.

Apa yang berlaku semasa ujian elektrokardiagram ambulatori?

Ia mengambil masa kira-kira 10 minit untuk elektrod dan perakam dipasang. Anda kemudian pergi dan melakukan kebiasaan anda dalam masa 24-48 jam seterusnya. Anda memakai perakam ketika tidur juga. (Walau bagaimanapun anda tidak boleh mandi kerana perakam tidak boleh basah.)

Anda akan diberi buku catatan harian untuk merakam masa apabila anda mengalami sebarang simptom (seperti berdebar-debar). Penyurihan EKG dianalisis pada akhir ujian. Tetapi, masa-masa yang direkodkan ketika anda mengalami simptom akan dianalisis dengan teliti untuk melihat jika anda mengalami arrhythmia yang bertanggungjawab kepada simptom itu. Doktor boleh meminta anda melakukan beberapa aktiviti yang pernah menyebabkan simptom-simptom itu untuk membangkitkan simptom yang sama. Terdapat beberapa variasi dalam peralatan yang boleh digunakan:

Pada sesetengah perakam, anda tekan butang untuk menandakan masa apabila simptom berlaku.

Sesetengah perakam diaktifkan secara automatik hanya jika kadar atau irama jantung anda tidak normal.

Melalui beberapa perakam anda menghantar penyurihan EKG untuk analisis ke talian telefon.

Sesetengah perakam dipakai untuk tempoh yang lebih lama. Ini dipanggil monitor ‘peristiwa’. Ia merakam hanya apabila anda menghidupkannya semasa ‘peristiwa’ seperti serangan berdebar-debar.

Apa yang berlaku selepas ujian elektrokardiagram ambulatori?

Jika anda memasang peranti pada waktu pagi, anda akan diminta untuk kembali dari jam 8.00 pagi hingga 9.00 pagi untuk megeluarkan peranti. Bagi mereka yang mempunyai peranti itu pada waktu tengahari, sila kembali dari jam 2.00 petang hingga 2.30 petang untuk pemindahan peranti.

Rakaman anda akan diproses, dianalisis dan ditafsirkan oleh doktor. Doktor anda akan membincangkan keputusan dengan anda pada temujanji susulan anda.

Jika anda mempunyai sebarang pertanyaan mengenai ambulatory electrocardiogram, sila merujuk doktor untuk memahami arahan anda dengan lebih baik.

Memahami Keputusan

Apa maksud keputusan saya?

Hasil pemantauan ambulatory EKG

biasanya ditafsirkan oleh ahli kardiologi atau ahli elektrofisiologi jantung. Keputusan biasanya akan keluar dalam beberapa hari.

Elektrokardiagram Ambulatori

Normal

Tiada ritma jantung yang tidak normal dijumpai dalam maklumat EKG yang dikumpulkan oleh perakam. Kadar denyutan anda boleh naik apabila anda aktif dan turun apabila anda sedang tidur.

Banyak jenis degupan jantung yang tidak teratur dapat dikesan melalui pemantauan ambulatori.

Tidak normal

Ritma jantung tidak normal yang perlahan atau cepat akan dikesan. Ritma perlahan dan cepat juga boleh berlaku dengan selang-seli.

Ritme jantung yang perlahan pada seseorang yang mempunyai alat pacu jantung mungkin bermakna bahawa alat itu tidak berfungsi dengan betul.

Corak tidak normal mungkin bermakna otot jantung tidak mendapat cukup oksigen (ischemia) kerana arteri yang membekalkan darah kepada jantung terlalu sempit.

Hasil pemantauan jantung ambulatori akan dibandingkan dengan riwayat perubatan, simptom-simptom dan hasil ujian yang lain. Anda mungkin perlu mengulangi ujian jika hasilnya tidak jelas.

Bergantung kepada makmal dan hospital, julat normal untuk ujian
Elektrokardiagram Ambulatori
mungkin berbeza-beza. Sila berbincang dengan doktor anda mengenai apa-apa soalan yang anda ada mengenai keputusan ujian anda.


Pengguguran Bukan Punca Utama Bunuh Diri

Berdepan tekanan masalah sering dikaitkan dengan punca
membunuh diri
. Manakala individu wanita pernah menggugurkan
 kandungan
, ia dikatakan faktor utama mendorong tindakan ‘mencabut’ nyawa sendiri. Benarkah?

Bunuh diri sebab menggugurkan kandungan?

Dalam sebuah artikel yang diterbitkan dalam
American Journal of Psychiatry,
 pakar psikiatri forensik, Dr Liza Gold mencatatkan, “Pada tahun 1990-an dan awal 2000-an, undang-undang
‘postabortion trauma syndrome
’ dengan kesan fizikal dan emosi digunakan untuk menentang prosedur
pengguguran
.

Sindrom ini melibatkan masalah kemurungan yang sukar dijelaskan, menjejaskan naluri keibuan yang mungkin menyebabkan
penderaan
atau pengabaian kanak-kanak pada kemudian hari, rasa bersalah yang kuat serta pemikiran dan
keinginan membunuh diri.

Kepercayaan ini diguna pakai oleh beberapa buah negeri. Di mana individu wanita yang ingin menggugurkan kandungan akan diberitahu mengenai kesan mental yang mungkin akan dialami selepas melakukan pengguguran.

Kajian analisis

Walau bagaimanapun, dalam satu kajian yang dilakukan di Amerika Syarikat, penyelidik menyatakan bahawa prosedur pengguguran
 kandungan
 oleh wanita tidak menyebabkan peningkatan risiko untuk membunuh diri.

Penyelidik daripada University of Maryland mengkaji sejumlah 523,380 individu wanita di Denmark bagi mengesan kemungkinan wujudnya kaitan antara prosedur
pengguguran
 dengan percubaan membunuh diri.

Kajian yang dilakukan itu menganalisis data untuk tempoh lebih daripada 17 tahun kepada wanita berusia antara 18 hingga 36 tahun. Ia lebih memfokuskan kepada individu yang pernah menggugurkan kandungan dan percubaan membunuh diri yang tidak berjaya.

Dalam kajian tersebut, didapati bahawa wanita yang menggugurkan kandungan cenderung untuk mengakhiri kehidupan mereka. Namun proses pengguguran yang dilakukan bukanlah penyebab utama.

Sebaliknya, ia dipengaruhi oleh
keadaan kesihatan
 mental seseorang individu. Ini di mana tekanan dan situasi mental yang dialami sebelum hamil dipercayai mendasari percubaan membunuh diri.

Hasil penyelidikan

Sepanjang tempoh kajian, terdapat 8.9 percubaan membunuh diri daripada 1,000 individu pada tahun sebelum pengguguran dan 8.6 percubaan selepas prosedur menggugurkan kandungan berlaku.

Angka ini kemudiannya berkurangan kepada 4.6 percubaan bagi setiap 1,000 individu bagi lima tahun selepas itu. Catatan penurunan terus berlaku kepada 2.2 percubaan selepas tempoh lima tahun itu. Jumlah 2.2 itu adalah kadar yang sama dengan individu wanita yang tidak pernah melakukan pengguguran kandungan.

Angka yang dicatatkan ini menunjukkan bahawa individu wanita yang menggugurkan kandungan sebenarnya lebih berdepan risiko kecenderungan untuk
membunuh diri
 sebelum pengguguran itu berlaku dan bukan selepasnya.

Apa kata penyelidik

Daripada penyelidikan yang diterbitkan dalam jurnal
The Lancet Psychiatry
, saintis memberitahu bahawa risiko percubaan membunuh diri adalah tinggi dalam kalangan wanita yang melakukan pengguguran, tetapi bukan selepas pengguguran berlaku.

Menurut salah seorang penyelidikan kajian, Dr Julia Steinberg, “Hasil kajian menunjukkan bahawa pengguguran kandungan tidak mempunyai kaitan dengan membunuh diri. Ia sama ada berkaitan dengan pemikiran, rancangan atau cubaan membunuh diri seperti yang diuar-uarkan dalam dasar pengguguran yang diguna pakai oleh beberapa buah negara.”

Kesimpulan

Apa yang boleh disimpulkan daripada kajian yang dilaksanakan ini adalah keinginan untuk membunuh diri tidak mempunyai kaitan secara langsung dengan pengguguran kandungan yang dilakukan.

Percubaan membunuh diri dalam kalangan wanita adalah lebih disebabkan keadaan kesihatan mental yang terjejas. Jadi penjagaan aspek kesihatan fizikal dan mental secara keseluruhan adalah amat penting dalam menghindari sebarang perlakuan negatif kepada diri.


Siapa Lebih Bernafsu Tentang Seks, Lelaki Atau Wanita? Ini Jawapan Kajian!

Ada orang kata lelaki mempunyai nafsu syahwat yang sangat tinggi namun ada juga yang percaya wanita adalah lebih tinggi. Persoalannya, yang mana satu adalah betul?

Ya, persoalan ini pasti pernah bermain dan berlegar di fikiran kita semua kerana jawapannya agak kurang jelas.

Ini kerana kedua-dua lelaki dan wanita lahir dengan kemahuan dan
kemampuan seksual sendiri secara naluri.

Namun telah wujud kajian yang mungkin boleh membuktikan sesuatu kepada kita semua. Jom sama-sama kita ikuti artikel ini dengan lebih mendalam lagi!

Untuk mendapatkan lebih banyak info berkenaan kesihatan seksual, anda boleh klik
di sini
.

Manusia & nafsu syahwat

Secara lahiriah, setiap manusia lahir dengan sesuatu yang dinamakan sebagai nafsu di dalam diri.

Perkara inilah yang membuat kita semua berkeinginan untuk mendapatkan sesuatu seperti makanan yang lazat, minuman yang sedap, pakaian yang cantik, kereta yang besar dan sebagainya.

Ini termasuklah nafsu syahwat yang
mendambakan sesuatu yang bersifat seksual bersama pasangan berbeza jantina
.

Adalah normal untuk kita semua memilikinya jika mahu dan mampu untuk menyalurkan ia melalui ikatan yang betul serta sempurna yakni perkahwinan.

Namun jika ia terlalu berlebihan, maka kalian perlu segera mendapatkan bantuan pakar kerana khuatir jika anda adalah salah seorang yang gila seks.

Dalam erti kata yang lebih mudah, tidak salah untuk kita semua bernafsu asalkan ia tidak lari daripada fitrah manusia dan bukan terlalu berlebihan sehingga memudaratkan.

Selepas berkahwin kelak, maka persoalan nafsu syahwat siapa yang lebih tinggi antara lelaki dan wanita mungkin akan terjawab dengan sepenuhnya.

Nafsu syahwat siapa lebih tinggi- lelaki@wanita?

Baiklah, tanpa membuang masa lagi marilah sama-sama kita selami kajian dan huraian untuk menentukan siapa yang mempunyai nafsu syahwat lebih besar sama ada lelaki atau wanita.

Lelaki lebih bernafsu?

Menurut kajian yang diterbitkan di dalam Journal of the American Medical Association pada tahun 1999, golongan lelaki adalah lebih ‘lapar’ dan ‘dahaga’ akan seks.

Ini dibuktikan melalui kenyataan di mana majoriti lelaki berusia 50 tahun ke atas sekalipun masih memikirkan dan mungkin melakukan aktiviti seksual dengan kerap.

Berbanding dengan wanita, Pakar Sosiologi Edward O. Laumann mendedahkan bahawa kira-kira 30% dari mereka adalah rendah atau tidak langsung
mempunyai libido
.

Dalam erti kata yang lebih mudah, kajian ini mendapati bahawa lelaki adalah golongan yang lebih bernafsu tentang seks berbanding golongan wanita.

Pun begitu, kajian ini sahaja tidak mampu untuk membuktikan sesuatu yang begitu rumit ini.

Wanita lebih bernafsu?

Pada tahun 2000 hingga 2002, Pakar Psikiatri Rosemary Basson telah menemubual ratusan wanita untuk mendapatkan pendapat
mereka tentang seks
.

Hasilnya mendapati bahawa majoriti golongan wanita juga adalah bernafsu tinggi, cuma mereka ‘lambat panas’.

Pada responden kajian ini menyatakan bahawa kebanyakan wanita akan berasa neutral ketika belum atau baru sahaja ingin melakukan
hubungan seks
.

Namun segalanya akan berubah tatkala mereka sedang bersenggama dengan pasangan tercinta dan nafsu syahwat akan meningkat mendadak ketika ini.

Ini membuktikan bahawa kaum Hawa juga sama bernafsu seperti kaum Adam cuma mereka mungkin memerlukan rangsangan yang lebih hebat pada awal
aktiviti seksual.

Jadi siapa lebih besar nafsu syahwat?

Berdasarkan kajian-kajian ini, maka dapat disimpulkan di sini bahawa
 tiada pihak yang
lebih bernafsu tinggi
 berbanding pihak yang lain sama ada lelaki atau wanita
.

Hakikatnya, kedua-duanya memiliki nafsu syahwat untuk melaksanakan tuntutan fitrah ini.

Perbezaannya adalah kaum wanita mungkin
sedikit lambat terangsang
 berbanding kaum lelaki.

Nafsu syahwat penting untuk seks yang sejahtera!

Baiklah, sekarang kita sudah tahu jawapannya dan tiada mana-mana pihak yang lebih bernafsu berbanding pihak yang satu lagi.

Maka adalah wajar untuk kita tahu bahawa
 libido ini sangat penting untuk hubungan di kamar tidur
 yang lebih sejahtera terutamanya buat suami isteri.

Disebabkan itu, anda dan pasangan perlu bijak dan bersikap terbuka untuk membincangkan segala masalah di ranjang untuk mencari penyelesaiannya.

Jika isteri kesayangan anda itu kelihatan seperti tidak berminat sahaja dengan aktiviti seksual, encik suami jangan mudah berputus asa ya?

Sesuai dengan kajian yang dinyatakan tadi, mereka mungkin ‘lambat panas’ dan hanya akan
menikmati seks
 ketika sedang melakukannya!

Oleh itu, berkomunikasilah demi
hubungan di kamar tidur kalian berdua terjamin bahagia sentiasa
.


Punggung Jatuh Bererti Sudah Hilang Perawan? Ini Fakta Sebenar Mengenai Selaput Dara Wanita

Selaput dara bukanlah isu yang asing. Tapi, pernah tak terlintas di fikiran anda tentang selaput dara dimana? Untuk mengetahui mengenainya, teruskan membaca artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Teori masih dara

Sebenarnya isu sama ada seseorang wanita itu masih dara atau tidak sering menjadi topik perbualan, bukan sahaja dalam kalangan
 individu lelaki
, malahan antara golongan wanita itu sendiri.

Pelbagai teori berkenaan keperawanan seseorang itu timbul.

Antaranya
,

jika punggungnya jatuh maka individu itu sudah tidak perawan
, jika jalannya mengengkang bermakna individu itu sudah
melakukan seks
, dan jika kepala lututnya hitam sudah tidak berdara lagi wanita tersebut.

Tetapi adakah benar teori sebegitu dapat menentukan sama ada seseorang individu itu masih dara atau tidak?

Atau ia sekadar kepercayaan dan
mitos
 palsu
 yang harus diperbetulkan agar tiada lagi salah faham mengenainya?

Selaput dara dimana #Kepercayaan karut

Dalam satu status milik seorang pengguna akaun media sosial,
Twitter,
yang bertanyakan mengenai kesahihan teori tersebut kepada Dr. Amalina Che Bakri, “Benarkah
punggung
 jatuh bermakna sudah tidak ada dara?”

Menurut Dr Amalina Che Bakri, Pakar Pelatih Bedah di Bahagian Surgikal dan Trauma di
Imperial College Healthcare NHS Trust
 di bawah seliaan
The Royal College of Surgeons of England
,
bentuk
fizikal
 seseorang tidak boleh menentukan sama ada individu tersebut masih dara atau tidak.

Sama ada punggung jatuh, kepala lutut hitam, jalan mengengkang atau apa sekali pun dari segi fizikalnya, bagi mengatakan individu itu tidak lagi dara adalah satu teori mengarut.

Selaput dara dimana? Fakta yang perlu difahami

Untuk mengurangkan salah faham dan lebih memahami mengenai isu masih dara atau tidak, apa kata kita berbicara sedikit mengenai
hymen
 yang dikatakan penentu keperawanan seseorang individu
 wanita
.

1. Selaput dara dimana?

Ramai yang tertanya-tanya, di manakah kedudukan selaput dara?

Selaput dara atau dalam istilah Inggeris dikenali sebagai Hymen
, merupakan satu lapisan nipis
 yang menyelaputi
saluran pembukaan
vagina
atau faraj
 (
vagina opening
).

Ia merupakan lapisan sel yang mempunyai saiz dan bentuk yang berbeza bagi setiap individu wanita.

Pecah dara sebelum bernikah tidak bermaksud individu wanita tersebut pernah melakukan hubungan seks.

Ini kerana selaput dara boleh terjejas sekiranya individu wanita tersebut
melakukan aktiviti lasak seperti berlari,
bersenam
, melakukan sebarang aktiviti regangan, berbasikal ataupun memanjat sesuatu.

2. Tidak menutup semuanya

Kini terjawab sudah selaput dara dimana. Tetapi anda perlu fahami bahawa, selaput dara bukanlah satu lapisan yang menutup keseluruhan penuh laluan faraj.

Ini kerana sekiranya lapisan tersebut menutup secara penuh permukaan
faraj
, bagaimana untuk darah haid dan sebarang sisa
cecair dari faraj
 keluar, bukan?

Jadi lapisan selaput dara hanya menutup sebahagian saluran pembukaan vagina.

Manakala sekiranya ia menutup secara penuh, seseorang individu itu mungkin mengalami penyakit yang dikenali sebagai
Imperforated Hymen
,
yang akan menyekat pengeluaran
haid
serta lendiran vagina
.

Sebenarnya,
bukan semua bayi perempuan
 dilahirkan dengan selaput dara.

Jadi menggunakan lapisan ini sebagai penentu sama ada seseorang masih dara atau tidak sudah tentu tidak boleh diterima akal.

Selaput dara dimana? 3. Mudah lentur

Ini khususnya untuk pasangan yang bakal mendirikan rumah tangga, ya?

Jika pada kali pertama ingin melakukan seks
, sebaiknya lakukan secara perlahan-lahan. Ini kerana tekstur selaput dara adalah seperti getah mudah lentur.

Seks kali pertama tidaklah begitu menyakitkan seperti yang disangka kerana selaput dara tidak akan terkoyak, tetapi ia sekadar meregang.

Kepercayaan
mengenai selaput dara
 akan hilang atau pecah selepas melakukan seks adalah salah sama sekali.

Ini kerana selaput dara itu cuma akan ‘teralih’ sedikit kerana teksturnya yang mudah lentur.

Tidak dinafikan, ketika melakukan seks buat pertama kalinya, anda mungkin dalam keadaan yang gementar.

Keadaan ini sekali gus membuatkan lapisan tersebut meregang secara keterlaluan
dan akhirnya menyebabkan berlaku sedikit
 pendarahan
.

Ia cumalah sekadar pendarahan kecil dan tidaklah sehingga menyebabkan darah yang mengalir keluar itu membasahi cadar katil atau selimut anda.

Selaput ini dikatakan akan kembali kepada tempat asalnya jika seseorang individu itu sudah lama tidak melakukan sebarang hubungan
 seksual
 ataupun aktiviti pergerakan yang lasak.

Baca juga:

Selaput dara dimana #Bukan penentu masih dara atau tidak

Hymen
 ini tidak boleh dijadikan sebagai faktor penentu untuk menentukan sama ada seseorang individu itu masih dara atau tidak.

Malahan jika anda merupakan individu yang dilahirkan dengan kehadiran lapisan
hymen
ini, ia cumalah sebahagian daripada lapisan
 tisu dalam badan anda.

Malah berdasarkan kajian terbitan jurnal
Reproductive Health,
 doktor tidak boleh menentukan sama ada seorang individu aktif secara seksual atau tidak dengan hanya bergantung kepada pemeriksaan fizikal selaput dara.

Jadi sudah tentu, kajian ini boleh dianggap sebagai sokongan menyatakan selaput dara bukan penentu kepada keperawanan seseorang individu.


Banyak Buah Durian Lebih, Tapi Tak Tahu Nak Buat Apa? Jom Buat Kuah Durian!

Wah, banyak betul kan durian dijual tepi jalan sekarang! Kalau buat kuah durian, mesti sedap! Turut dikenali dengan nama serawa durian atau pengat, kuah ini sangat sedap jika dimakan bersama-sama pulut. Kali ini, kami akan sediakan satu resepi kuah durian mudah untuk penggemar raja buah ini.

Durian merupakan sejenis buah yang tergolong dalam genus Durio. Di seluruh dunia, ada 30 jenis durian yang berbeza. Namun, hanya 9 spesies sahaja yang boleh menghasilkan buah untuk dimakan. Durian juga merupakan spesies asli di Asia Tenggara.

Selain itu, durian juga mempunyai julukan nama yang tersendiri. Dikenali sebagai raja buah disebabkan baunya yang menusuk dan kulitnya yang berduri,
rasa lemak manis buah ini sangat digemari oleh ramai orang Malaysia.

Dalam artikel kali ini, kami akan terangkan serba sedikit mengenai buah durian serta resepi kuah durian untuk dicuba!

Untuk mendapatkan lebih banyak info tentang Pemakanan Sihat, sila dapatkannya
di sini.

Buah durian dan kuah durian rupanya berkhasiat!

Durian merupakan sejenis buah-buahan tropika yang dikenali dengan saiznya yang besar dan kulit yang berduri.

Jangan tertipu dengan baunya yang menusuk! Di dalam buah durian, ada beberapa pangsa isi durian tersusun rapi. Seulas durian mempunyai rasa yang sangat unik; manis dan berlemak. Teksturnya juga sering disamakan dengan tekstur kastard.

Buah durian boleh didapati di banyak negara, terutamanya di Asia Tenggara seperti Malaysia, Indonesia dan Thailand.

Buah durian boleh membesar sehingga mencecah 1 kaki panjang dan 6 inci lebar. Sebiji durian yang bersaiz sederhana selalunya mempunyai isi sebanyak 2 cawan.

Bagaimanakah buah durian digunakan dalam masakan?

Durian digunakan sebagai bahan dalam pelbagai jenis pencuci mulut di negara kita,
salah satunya ialah serawa durian.

Kini, ada banyak lagi produk lain yang menggunakan durian sebagai bahan utamanya. Contohnya jus, gula-gula, aiskrim, kek dan pelbagai lagi pencuci mulut lain.

Malah, ia juga digunakan
dalam perubatan tradisional
. Potensinya juga masih dikaji sehingga hari ini.

Baca juga:

5 Manfaat Durian Untuk Badan, BONUS: Cuba Resepi Serawa Durian Paling Sedap Ini!

‘Panas Badan’ Jika Makan Durian Masa Hamil? Ini 5 Khasiatnya Buat Ibu!

Nutrisi dalam sebiji buah

Siapa sangka buah durian mempunyai banyak khasiat? Satu cawan (243 gram) buah durian mengandungi:

37 kalori

13 gram lemak

66 gram kerbohidrat

9 gram serat

4 gram protein

80% keperluan vitamin C harian

61% keperluan thiamine harian

39% keperluan mangan harian

38% keperluan
vitamin B6
 harian

30% keperluan potassium harian

25% keperluan riboflavin harian

18% keperluan magnesium harian

13% keperluan niacin harian

Kandungan nutrisi ini membuatkan durian salah satu daripada buah yang paling berkhasiat di dunia. Bukan itu sahaja, ia juga kaya dengan pelbagai jenis kompaun tumbuhan seperti karotenoid, pelifenol dan flavonoid. Semua ini mempunyai
fungsi sebagai antioksidan.

Walau bagaimanapun, anda perlulah beringat semasa makan buah durian. Ada orang yang rasa ‘panas badan’ setelah makan terlalu banyak durian. Malah, durian
tidak sepatutnya dimakan bersama alkohol
 kerana ia mungkin membawa mudarat kepada kesihatan.

Saintis percaya bahawa komponen seakan-akan sulfur dalam durian boleh mengelakkan sesetengah enzim daripada menguraikan alkohol. Ini akan membuatkan tahap alkohol dalam darah meningkat. Malah, anda juga mungkin akan mengalami beberapa
simptom seperti rasa loya, muntah dan berdebar.

Resepi kuah durian yang sangat sedap

Rasa macam hendak makan kuah durian bersama pulut? Jangan risau, kami ada resipi yang sesuai untuk anda!

Kuah ini bukan sahaja mudah untuk disediakan, ia juga boleh menjadi penambah rasa pelbagai jenis makanan. Anda juga boleh makan dengan pulut, roti atau nasi pada waktu petang. Wah, sedapnya!

Walau bagaimanapun, ingat ya! Buah durian mempunyai rasa yang sangat manis. Bagi mereka yang
menghidap kencing manis
, bersederhanalah semasa makan buah durian.

Di bawah kami sertakan resipi kuah atau serawa durian untuk mereka yang ingin mencuba:

Beberapa ulas durian.

Santan.

1 sudu gula.

1 sudu kecil garam.

Air.

Mula-mula, masukkan beberapa ulas durian ke dalam periuk. Letakkan santan, gula dan garam sedikit dan kacau sampai sebati. Tidak perlu asingkan durian tersebut dengan biji.

Masukkan air kalau anda rasa kuah terlalu pekat. Masak dengan api perlahan dan tunggu sampai mendidih. Setelah siap, angkat dan letakkan dalam bekas yang diingini. Kuah ini sesuai dimakan sejuk ataupun panas.

Ada juga yang akan gantikan gula biasa
dengan gula melaka
 untuk rasa yang lebih sedap. Malah, untuk berikan bau yang lebih menyelerakan,
cuba tambah seikat pandan
. Pasti hidangan anda akan menjadi kegemaran satu keluarga. Jadi, apa tunggu lagi, cubalah!


Rimasnya, Hidung Tersumbat Tapi Tidak Selesema? 6 Faktor Ini Mungkin Puncanya!

Mengapa hidung tersumbat tapi tidak selsema? Peliknya! Sebenarnya, ada beberapa kondisi atau penyakit yang boleh membuatkan anda alami masalah hidung tersumbat tanpa selsema. Antaranya ialah alahan, polip hidung dan juga tulang hidung bengkok.

Jadi, bukan demam sahaja yang boleh menyebabkan hidung anda tersumbat. Jika anda ingin tahu apakah punca masalah hidung tersumbat tanpa selsema, jom ikuti penerangan kami dalam artikel di bawah.

Untuk mendapatkan lebih banyak info berkenaan Kesihatan, anda boleh klik
di sini
.

Apakah penyebab hidung tersumbat tapi tidak selsema?

Ada banyak perkara yang boleh menyebabkan hidung tersumbat. Namun, selalunya ia berlaku
disebabkan alahan atau inflamasi
, contohnya jangkitan.

Bakteria dan virus boleh menjangkiti lapisan dalam hidung dan menyebabkannya bengkak lalu  menghalang saluran pernafasan.

Disebabkan puncanya yang pelbagai, anda perlulah tahu apa yang menyebabkan hidung tersumbat supaya rawatan yang efektif dapat diberikan.

Antara punca lazim masalah
hidung tersumbat tapi tak selsema
 ialah:

1. Alahan

Anda mengalami masalah hidung tersumbat yang berpanjangan? Simptom pula akan menjadi semakin serius ketika hujan atau apabila ada perubahan cuaca? Besar kemungkinan, anda mengalami alahan rinitis.

Alahan rinitis
 akan menyebabkan simptom seakan-akan demam seperti bersin, gatal-gatal dan juga hidung tersumbat. Simptom alahan akan bermula sejurus berlakunya
pendedahan terhadap alergen
 seperti habuk, debu, debunga dan sebagainya.

Simptom alahan boleh dirawat dengan mudah dan efektif. Walau bagaimanapun, bagi mereka yang mengalami masalah ini setiap hari, simptom alahan mungkin akan menyebabkan masalah tidur dan mengganggu aktiviti harian.

2. Intoleransi makanan

Sebenarnya, makanan pun boleh buatkan saluran pernafasan anda bengkak!

Sekiranya anda mengalami intoleransi terhadap
produk tenusu atau gluten
, anda mungkin akan alami masalah hidung tersumbat tapi tidak selsema disebabkan keradangan yang berpanjangan.

Intoleransi makanan boleh dikurangkan. Sebelum makan, pastikan anda baca dahulu label yang tertulis di belakang pek pembungkus.

Jika anda sudah kenal pasti makanan apakah yang boleh
menyebabkan intoleransi
, kurangkan pengambilan makanan tersebut.

Ada banyak makanan yang boleh menyebabkan intoleransi, jadi mungkin sukar untuk anda kenal pasti makanan apakah yang menyebabkan anda alami simptom.

Baca juga:

Hidung Tersumbat Buat Si Kecil Tak Selesa? Mama Boleh Try 6 Cara Mudah Ini, Berkesan!

Aduh, Tak Selesanya Bila Hidung Tersumbat Sebelah! Atasinya Dengan 5 Cara Ini

3. Polip hidung membuatkan hidung tersumbat tapi tidak selsema

Pada peringkat awal, polip hidung mungkin tidak akan menunjukkan sebarang simptom.

Namun, selepas ia membesar, anda mungkin akan alami masalah hidung tersumbat, batuk,
pening kepala
 dan kehilangan deria rasa serta bau.

Polip hidung juga boleh menghalang pernafasan. Individu yang menghidap alahan rinitis kronik lebih berisiko mengalami polip hidung.

Polip selalunya tidak mendatangkan bahaya terhadap kesihatan. Namun, simptom boleh dikurangkan sekiranya polip dibuang atau dikecilkan.

4. Tulang hidung bengkok (
deviated septum
)

Tulang hidung merupakan sejenis tulang rawan yang membahagikan hidung kita kepada 2 bahagian yang berbeza.

Walau bagaimanapun, sesetengah orang tidak mempunyai saiz lubang hidung yang sama disebabkan tulang hidung yang bengkok atau menyenget.

Ini boleh menyebabkan
kesukaran bernafas
 dan hidung tersumbat pada lubang yang terjejas. Malah, kadangkala hingus sukar untuk keluar disebabkan saiznya yang kecil.

5. Hidung tersumbat tapi tidak selsema disebabkan merokok

Bahan kimia dalam rokok
 boleh menyebabkan keradangan pada lapisan mukus dalam hidung.

Setiap kali anda merokok, keradangan tersebut akan menjadi semakin serius. Oleh sebab itu, individu yang
kerap merokok
 akan lebih kerap mengalami masalah hidung tersumbat.

6. Ada halangan dalam hidung

Masalah ini mungkin jarang berlaku dalam kalangan orang dewasa. Ia lebih berisiko dalam kalangan kanak-kanak yang mempunyai tabiat menolak mainan atau apa-apa sahaja
objek kecil ke dalam hidung
 masing-masing.

Jika anak anda mengadu sakit hidung atau hidung tersumbat tapi tidak selsema, cuba periksa. Mana tahu, ada mainan ‘tersimpan’ di dalamnya!

Apa yang anda perlu lakukan sekiranya ada mainan tersangkut dalam hidung anak? Jom, ikuti tip kami di bawah:

Tip membuang objek dari hidung anak:

Jangan panik. Tenangkan anak dan minta mereka bernafas melalui mulut.

Suruh anak duduk.

Periksa hidung anak. Bolehkah anda nampak mainan yang tersangkut?

Jika ya, minta anak hembus objek tersebut keluar.

Jika objek tidak keluar, gunakan penyepit untuk buang objek tersebut dari hidung anak.

Jika tidak boleh, jumpa doktor secepat mungkin.


AWAS! Ada 3 Bahaya Menanti Jika Melakukan Seks Ketika Haid

Melakukan seks ketika haid pastinya 1 perkara yang janggal dilakukan. Tetapi jika tidak tahan untuk bersetubuh semasa period, ada risiko untuk mengandung ke?

Seks ketika haid

Boleh ke seks sewaktu pendarahan? Sudah tentu bagi kebanyakan wanita akan berasa geli dan kotor. Namun pasangan anda mungkin mempunyai pandangan yang berbeza.

Ya, bersetubuh semasa period di dalam Islam adalah haram. Pastinya agama lain juga tidak mengalakkan perbuatan ini kerana ia
meningkatkan risiko jangkitan penyakit kelamin.

Tetapi bagaimana pula dari sudut sains, adakah hubungan seks yang dilakukan saat datang bulan boleh menyebabkan kehamilan?

Pastinya ramai yang akan menganggap melakukan seks ketika
period
 tidak akan membuatkan seseorang wanita itu hamil. Tetapi
 adakah ia sahih atau sekadar kepercayaan mitos semata-mata?

Seks ketika haid berisiko hamil?

Hakikatnya, persetubuhan yang dilakukan sewaktu
 pendarahan haid
tetap membolehkan anda berdepan kemungkinan untuk mengandung.

Ini kerana peratusan untuk anda hamil dikatakan rendah sewaktu period dan bukannya 0%. Jadi ini bermakna ada kemungkinan untuk kehamilan itu berlaku walaupun jarang.

Bukan ke haid maksudnya tiada ovum untuk disenyawakan?

Individu wanita mungkin hamil ketika pertengahan kitaran haid, iaitu ketika ovari melepaskan telur dalam proses ovulasi atau tempoh subur. Telur ini akan bergerak ke rahim untuk disenyawakan sperma.

Kitaran haid adalah hari pertama kedatangan haid dan hari pertama untuk haid seterusnya
. Secara purata, kitaran haid adalah 28 hari.

Tempoh ovulasi pula berlaku antara hari ke 7 hingga 19 selepas pendarahan haid berakhir. Telur hanya mampu bertahan untuk tempoh 12 hingga 24 jam selepas ovulasi. Tanpa sel sperma dalam tempoh ini, kehamilan tidak akan berlaku.

Individu dengan kitaran haid 28 hari, tidak akan mengalami ovulasi sehingga seminggu selepas period berakhir, jadi risiko untuk hamil ketika haid biasanya sukar untuk berlaku.

3 risiko hamil semasa period

Walau bagaimanapun, terdapat 3 faktor utama yang menyebabkan wujudnya risiko untuk seseorang wanita itu hamil apabila bersetubuh semasa period, iaitu:

Tempoh kepanjangan kitaran haid

Perbezaan masa ovulasi berbeza setiap bulan

Tempoh sperma bertahan di dalam badan wanita

Kitaran haid normal jika mengalami period setiap 24 hingga 38 hari, ini bermakna tempoh kitaran adalah berbeza.

Individu dengan kitaran haid singkat boleh mengalami ovulasi hampir dengan tempoh haid, berbanding mereka dengan kitaran haid yang lama. Atas faktor itu, sukar untuk menentukan bila masa yang tepat seseorang itu mengalami ovulasi.

1 kehebatan tentang sperma, ia boleh bertahan dan hidup di dalam badan wanita untuk tempoh 3 hingga 5 hari
. Ini bermakna risiko kehamilan tetap wujud walaupun hubungan seks dilakukan 5 hari sebelum ovulasi.

Ada penyelidik berpendapat bahawa persetubuhan yang dilakukan sebelum ovulasi adalah sama peluangnya untuk hamil seperti melakukan seks ketika haid secara berulang-kali sepanjang tempoh kitaran haid.

Ini bermakna anda boleh mengalami kehamilan walaupun period tetapi ia jarang untuk berlaku
.

Kebarangkalian hamil selepas seks ketika haid

Peratusan seorang wanita untuk hamil boleh naik dan turun ketika kitaran ovulasi. Walaupun kitaran haid biasa 28 hari, tapi mungkin ada individu mengalami kitaran antara 20 hingga 40 hari, atau lebih lama.

Kebarangkalian untuk hamil selepas 1 atau 2 hari period hampir tiada. Tetapi kemungkinan itu akan meningkat dari hari ke hari, walaupun masih haid.

Kebiasaannya pada hari ke-13 selepas haid, peluang untuk hamil dianggarkan sekitar 9%. Walaupun peratusan itu rendah, tetapi seseorang wanita itu tidak boleh yakin 100% bahawa dia tidak akan hamil jika bersetubuh ketika period.

Langkah berjaga-jaga

Sekiranya anda sedang cuba untuk hamil, bersetubuh sewaktu kedatangan period mungkin tidak meninggikan peluang untuk anda hamil, melainkan kitaran haid anda kurang daripada 28 hari. Namun kemungkinan itu tetap ada.

Manakala jika anda tidak menginginkan sebarang kehamilan buat masa ini, perlindungan seks adalah penting walaupun anda melakukan seks ketika haid.

Jadi penggunaan
alat kontraseptif seperti kondom
 atau
pil pencegah kehamilan, pastinya antara pilihan yang baik.

Walau bagaimanapun, pengambilan pil pencegah kehamilan tidak akan memberikan perlindungan daripada
 jangkitan penyakit kelamin seperti herpes,
gonorrhea atau klamidia.

Jadi untuk
mengelakkan sebarang jangkitan berkaitan penyakit kelamin
, penting untuk anda
 pastikan pasangan memakai kondom sebelum berjimak semasa haid.

Pilihan individu

Walaupun bagi sesetengah individu, seks yang dilakukan ketika period sesuatu yang pelik dan janggal, namun ia terpulang kepada diri masing-masing.

Sekiranya anda beragama Islam, sentiasa ingat bahawa hukum melakukan perbuatan tersebut adalah haram. Bahkan anda berdepan risiko untuk dijangkiti penyakit kelamin!


Puas Disental Tapi Leher Masih Hitam Berkerak... AWAS, Ini Mungkin Tanda Penyakit!

Memiliki leher hitam dan
tidak setona dengan kulit wajah
 boleh menjadi perkara yang memalukan dan menjejaskan keyakinan diri!

Harus diakui, dalam sibuk menjaga dan melulur kulit muka, kita cenderung terlepas pandang dan mengabaikan penjagaan kulit leher.

Namun, ada juga yang masih bergelut dengan penampilan kulit leher hitam, meskipun sudah puas ditonyoh!

Kulit di leher cenderung untuk menjadi gelap, sama ada disebabkan oleh pendedahan cahaya matahari, hormon, penyakit tertentu mahupun memiliki kondisi berkaitan dengan kulit.

Sekiranya leher anda menjadi gelap atau hitam, anda mungkin juga akan melihat
perubahan pada tekstur kulit, seperti penebalan.

Ia mungkin menjadi pemandangan yang tidak begitu indah, namun kebiasaannya perkara ini tidak menjadi satu kebimbangan perubatan.

Walau bagaimanapun, kadangkala, masalah kulit yang menggelap boleh menjadi tanda masalah kesihatan yang perlu didasari!

Mari ikuti kupasan berkaitan leher hitam dengan lebih mendalam!

Untuk mendapatkan lebih banyak info tentang Kesihatan Kulit, sila dapatkan
di sini
.

Leher hitam, apa tu?

Black neck
, atau turut dikenali dengan istilah perubatan
acanthosis nigricans
, adalah kondisi di mana kulit leher kelihatan lebih gelap berbanding kulit lain di sekitarnya.

Selalunya,
acanthosis nigricans

mempengaruhi leher, pangkal paha, dan ketiak.

Kawasan terjejas juga biasanya bertukar menjadi tekstur seakan baldu dan boleh menebal. Ia turut muncul di lipatan-lipatan badan seperti lutut, dan siku.

Walaupun ada yang beranggapan, leher hitam terjadi dek pengamalan kebersihan diri yang lemah atau geseran berulangan dengan pakaian, namun ternyata tanggapan tersebut salah!

Hakikatnya, leher yang gelap boleh menjadi tanda kandungan insulin berlebihan di dalam darah.

Jika anda mula melihat sebarang gejala, adalah mustahak untuk menguji gula dalam darah dan mendapatkan khidmat nasihat doktor atau pakar diabetes.

Di samping itu, obesiti adalah penyebab lain yang berpotensi memicu kondisi leher hitam.

Tambahan pula, kanak-kanak yang mengalami keadaan ini mempunyai
risiko lebih tinggi untuk menghidap diabetes jenis 2!

Dalam kes yang jarang berlaku pula,
acanthosis nigricans
 berupaya menjadi tanda amaran terhadap tumor barah pada organ dalaman seperti di hati atau perut.

Simptom-simptom

Gejala utama
black neck
adalah kegelapan pada kulit leher itu sendiri. Dalam sesetengah kes, kulit gelap ini juga boleh terbentuk pada kawasan badan lain seperti, ketiak.

Antara simptom lain yang mungkin turut terjadi merangkumi:

Kulit menebal

Kegatalan

Tesktur kulit seakan kain baldu

Mengeluarkan bau yang aneh

Kekeringan

Black neck,
apa punca-puncanya?

Leher hitam atau
acanthosis nigrican
 juga boleh terjadi pada individu yang sihat atau mereka yang mempunyai masalah perubatan tertentu.

Kondisi ini sering dapat dilihat pada individu obes atau mempunyai masalah dengan tahap darah insulin yang meningkat, seperti diabetes.

Kemungkinan penyebab-penyebab lain termasuklah:

Pengambilan beberapa jenis ubat kolesterol, termasuk
nicotinic acid

Kontraseptif oral

Hypothyroidism (tahap hormon tiroid rendah akibat tahap aktiviti kelenjar tiroid yang rendah)

Terapi hormon pertumbuhan

Gangguan kelenjar pituitari

Penyakit Addison
 (kekurangan hormon daripada kelenjar adrenal)

Individu yang bergelut dengan kondisi
acanthosis nigrican
 turut mempunyai tahap insulin yang lebih tinggi berbanding mereka yang tidak menghidapnya.

Malah, ditambah dengan diet tidak seimbang yang terdiri daripada gula, kanji, dan makanan tidak menyihatkan yang lain berupaya meningkatkan kadar insulin, bahkan kegemukan!

Pilihan-pilihan rawatan

#1 Krim dan salap

Salah satu pilihan rawatan yang mudah untuk leher hitam adalah retinoid topikal.

Selain retinoid topikal, kalian juga boleh cuba mencari produk yang mengandungi asid alfa-hidroksi atau AHA seperti asid glikolik dan laktik,
antioksidan, serta vitamin C.

#2 Laser

Rawatan laser berfungsi menggunakan pancaran cahaya yang disasarkan untuk mengurangkan hiperpigmentasi.

Sel-sel kulit baharu yang terbentuk bakal memberikan penampilan kulit lebih sekata dan muda!

#3
 Chemical peels
 (pengelupasan kimia)

Prosedur ini bantu menyingkirkan kulit mati melalui proses pengelupasan secara kimia, dan menghasilkan sel-sel kulit baharu yang segar dan sihat!

Walaupun ia dianggap sebagai prosedur kosmetik,
chemical peels
 menjadi antara pilihan rawatan yang berkesan.

#4 Mikrodermabrasi

Mereka yang ingin membaik pulih penampilan kulit berpigmen, boleh memilih untuk melakukan rawatan mikrodermabrasi!

Ini juga adalah rawatan pengelupasan tanpa rasa sakit dan kurang invasif yang dilakukan oleh pakar terlatih yang bertujuan untuk
meremajakan dan memperbaiki permukaan kulit.

Tip pencegahan yang boleh dilakukan

Sekiranya kondisi leher hitam anda berkaitan dengan kegemukan, maka penurunan berat badan adalah jawapannya!

Ini perkara-perkara yang boleh anda lakukan:

Gantikan karbohidrat ringkas dengan makanan bijirin penuh

Ambil makanan kaya serat seperti buah-buahan dan sayur-sayuran segar

Kurangkan pengambilan makanan ringan, tinggi lemak, dan bergula

Minum banyak air

Bersenam secara berkala

Menguruskan tekanan dengan bijak

Akhir kata…

Untuk menangani masalah ini, cukup mustahak untuk anda mengenal pasti tanda-tanda awal
acanthosis nigricans
.

Dengan memerhatikan simptomnya memberikan anda peluang untuk amalkan langkah-langkah penjagaan, mengubah gaya hidup, ataupun mendapatkan rawatan awal bagi mencegahnya daripada melarat!


Katanya, Bersunat Boleh Mencegah Penyebaran Sakit Kelamin, Fakta @ Auta?

Bersunat atau berkhatan lelaki adalah
1 prosedur yang dijalankan untuk memotong kulup zakar
.

Tidak hanya dilakukan oleh orang beragama Islam, malah ia turut menjadi amalan wajib bagi beberapa agama lain di seluruh pelosok dunia.

Ternyata, terdapat banyak manfaat dan kebaikan berkhatan lelaki dan antara yang kerap diperkatakan adalah mencegah penyebaran jangkitan penyakit kelamin (STD)!

Namun, sejauh mana kebenarannya? Wujudkah sebarang bukti saintifik yang dapat menyokong dakwaan ini?

Jika berminat untuk mengetahui jawapannya, teruskan membaca, okey?

Untuk mendapatkan lebih banyak info tentang Kesihatan Lelaki, sila dapatkannya
di sini.

Berkhatan lelaki, apa ertinya?

Seperti yang telah penulis sebutkan di atas, bersunat melibatkan penyingkiran kulup zakar.

Apa itu kulup zakar? Kulup merupakan lebihan kulit lembut yang menutupi kepala zakar.

Berkhatan lelaki sering dilakukan oleh pakar pediatrik, pakar obstetrik, doktor perubatan keluarga, pakar bedah, atau pakar urologi.

Bagi yang bersunat atas sebab agama kadangkala akan dilakukan oleh individu yang terlatih.

Untuk berkhatan buat bayi yang baru lahir, si comel akan berbaring dengan tangan dan kakinya dipegang kemas.

Anestetik pula akan diberikan melalui suntikan atau krim untuk membuatkan zakar kebas.

Terdapat beberapa teknik berkhatan lelaki dan pemilihan teknik yang digunakan bakal bergantung pada pilihan dan pengalaman doktor.

Mari kita terus ke persoalan utama artikel ini, adakah berkhatan lelaki
boleh mencegah risiko STD?

Bersunat & risiko jangkitan kelamin

Menurut kajian, lelaki yang telah bersunat mempunyai risiko herpes kemaluan 25% lebih rendah.

Di samping itu, risiko HPV yang menyebabkan ketuat genital dan kanser turut berkurangan sebanyak 35%!

Data tersebut berasal daripada sebuah kajian di Uganda yang telah menunjukkan bahawa berkhatan lelaki berkesan dalam
mengurangkan risiko seseorang dijangkiti HIV
 melalui hubungan seks heteroseksual.

Kajian berdurasi 2 tahun yang dijalankan oleh penyelidik Dr. Johns Hopkins Aaron A.R. Tobian dan rakan sekerjanya telah mendapati hampir 3,400 lelaki
negatif terhadap HSV-2, sejenis virus herpes kemaluan.

Penemuan ini menunjukkan kaedah bersunat harus diterima sebagai intervensi yang efektif dalam mengurangkan jangkitan heteroseksual HSV-2, HPV, dan HIV dalam kalangan lelaki remaja dan dewasa.

Namun, harus ditekankan bahawa perlindungan hanyalah sebahagian daripadanya.

Jadi, adalah penting untuk mempromosikan amalan seks yang selamat dengan perlindungan menggunakan kaedah pencegah kehamilan seperti kondom.

Kajian itu juga tidak menunjukkan sama ada bersunat mempunyai kesan terhadap penularan HIV homoseksual atau penyakit STD yang lain.

Pun begitu, beberapa kajian menunjukkan lelaki yang disunat mungkin
berisiko rendah untuk dijangkiti sifilis
, tetapi kajian Tobian tidak menemukan sebarang bukti yang dapat menyokong tuntutan ini.

Bahkan, kadar penyebaran sifilis dalam kajian ini sama sahaja dalam kalangan lelaki yang disunat dan sebaliknya.

Walaupun begitu, lelaki yang telah dikhatankan dalam kajian ini ternyata mempunyai kadar jangkitan ulser kemaluan yang lebih sedikit!

Tapi, bagaimana berkhatan lelaki dapat mencegah STD? Ini jawapannya, iaitu dengan 3 cara berikut:

Lapisan mukosa kulup memungkinkan kuman untuk menembusi sel kulit di dalamnya.

Apabila kulup disingkirkan, kulit yang menutupi kepala zakar akan menjadi lebih utuh. Faktor ini boleh bertindak sebagai pelindung daripada risiko
microtears
 semasa berhubungan seks, yang dapat menjadi punca dijangkiti kuman.

Selepas berhubungan seks,
kulup berisiko memanjangkan masa kulit yang rengsa
 untuk terdedah kepada kuman.

Selain melindungi diri sendiri, lelaki berkhatan juga mungkin dapat memberi perlindungan kepada pasangan seks mereka.

Data kajian terdahulu pula menunjukkan, wanita monogami yang bersama dengan lelaki yang disunat hanya memiliki separuh risiko kanser serviks berbanding wanita dengan pasangan yang tidak dikhatankan. Menarik, bukan?

Selain itu, kajian Tobian turut menunjukkan berkhatan berpotensi mengurangkan
risiko penularan HPV, virus yang boleh memicu kanser serviks!

Banyak juga manfaat berkhatan, kan?

Bagi lelaki atau ibu bapa yang berhasrat untuk mengkhatankan anak mereka, berikut adalah perkara-perkara yang perlu anda ambil cakna.

Pasca-berkhatan dan pemulihan

Selepas prosedur, bayi anda mungkin akan meragam dek kerana rasa sakit bersunat.

Usah risau, doktor atau jururawat akan memberikan arahan spesifik untuk mengurangkan ketidakselesaan si comel.

Waktu penyembuhan berkhatan bagi bayi yang baru lahir adalah sekitar 7 hingga 10 hari.

Sekiranya zakar kelihatan sedikit merah atau lebam, jangan panik kerana ia adalah
normal bagi tempoh beberapa hari selepas berkhatan.

Anda boleh mencuci zakar dan menukar pakaian bayi dengan setiap pertukaran lampin.

Pastikan juga lampin sedikit longgar untuk memberi ruang kepala zakar untuk sembuh.

Bagi lelaki dewasa pula, doktor akan memberikan anda arahan khusus mengenai cara merawat potongan dan mengurangkan kesakitan dialami.

Secara umumnya, anda sudah boleh kembali bekerja dan melakukan aktiviti harian seperti biasa apabila berasa selesa.

Peringatan! Elakkan senaman berat, seperti berjoging atau mengangkat berat selama 4 minggu pertama pemulihan atau sehingga mendapat persetujuan  doktor ya!

Dapat kita lihat, selain menjadi tuntutan agama, berkhatan lelaki juga berupaya
mengurangkan risiko seseorang dijangkiti penyakit kelamin!

Jadi, bagi mereka yang menyimpan hasrat untuk menjalani prosedur ini, pastikan untuk melakukan konsultasi bersama doktor bertauliah terlebih dahulu okey!


Info Lengkap Mengenai Inkontinen Urin: Punca, Jenis & Cara Mencegahnya

Keinginan untuk
membuang air kecil secara tiba-tiba atau kerap
 dan ketidakupayaan mengawal pundi kencing merupakan masalah berkaitan inkontinen urin.

Umumnya, situasi ini boleh dialami sesiapa sahaja.

Ia bukanlah satu masalah serius. Namun, sudah tentu lebih baik jika anda boleh mengenal pasti jenis, punca dan cara untuk merawatnya.

Pencetus inkontinen urin

Masalah ini biasanya berlaku apabila otot dan saraf – berperanan membantu pundi kencing
menahan dan membuang air kecil
 – menjadi lemah atau tidak berfungsi sebaiknya.

Selain itu, terdapat pelbagai faktor lain yang boleh mencetuskan inkontinen urin ini seperti:

Makanan, minuman, dan ubat-ubatan tertentu yang meningkatkan
pengeluaran air kencing (diuretik)
, seperti alkohol, kafein,
minuman berkarbonat
, makanan pedas dan berasid, penenang dan
kadar dos vitamin C tinggi

Penyakit seperti diabetes
, jenis barah tertentu dan
gangguan neurologi seperti Parkinson
 dan sklerosis berganda

Perubahan fizikal akibat kehamilan, kelahiran anak, menopaus dan penuaan

Histerektomi dan pembedahan lain serta rawatan untuk barah pelvis

Tumor atau halangan yang memberi tekanan pada pundi kencing

Jangkitan saluran kencing
 dan sembelit

6 keadaan pundi kencing punca inkontinen urin

Keadaan melibatkan pundi kencing ini boleh dikategorikan kepada 6 jenis yang bergantung kepada gejala dan tahap keterukannya:

1. Inkontinen stres

Ia merujuk pada tekanan ke atas pundi kencing, yang menyebabkan kebocoran saluran kencing.

Kebocoran
mungkin berlaku akibat batuk
, bersin atau ketawa. Pergerakan mendadak seperti membongkok, mencangkung, dan mengangkat barang juga boleh menyebabkan kebocoran saluran kencing.

Keadaan ini turut berlaku kerana penuaan –
wanita menopaus,
 lelaki yang menjalani pembedahan dan pada individu dengan keadaan paru-paru teruk.

2. Pundi kencing terlalu aktif

Keadaan di mana wujud keinginan dan kekerapan kencing walaupun pundi kencing tidak penuh.

Ia berlaku kerana pengecutan otot pundi kencing (detrusor) yang tidak terkawal dan individu yang mengalami keadaan ini kebocoran air kencing.

3. Retensi dan kencing melimpah

Kesukaran untuk mengosongkan pundi kencing secukupnya.

Ia mungkin kerana
halangan aliran keluar air kencing
 yang biasanya disebabkan oleh tumor,
batu karang pundi
 kencing, dan tisu parut.

4. Inkontinen Fungsi

Kesukaran untuk sampai dan menggunakan tandas akibat daripada masalah pergerakan fizikal, kekeliruan, masalah komunikasi dan
kemurungan
.

5. Inkontinen refleks

Pengaliran air kencing yang tidak dijangka kesan penguncupan otot-otot detrusor pundi kencing.

Individu dengan masalah ini mungkin akan mengeluarkan air kencing lebih banyak berbanding mereka dengan pundi kencing terlalu aktif.

6. Kombinasi inkontinen

Merujuk kepada seseorang yang mengalami dua gejala yang berbeza daripada dua jenis inkontinen urin.

Langkah pencegahan

Berikut adalah beberapa tip mengenai cara mengurangkan dan mencegah inkontinen urin untuk kesejahteraan hidup anda:

Mengekalkan berat badan
 yang sihat dapat membantu menurunkan risiko anda mengalami masalah kencing. Sekiranya
berlebihan berat badan atau obes
, anda akan mudah menghidap keadaan yang boleh mengakibatkan masalah kencing.
Bersenam sekurang-kurangnya 30 minit
 3x seminggu untuk mendapatkan tubuh yang lebih sihat

Elakkan atau hadkan
pengambilan makanan dan minuman yang mengandungi kafein
, alkohol, dan terlalu banyak keasidan. Makanan ini boleh menyebabkan iritasi pundi kencing dan meningkatkan penghasilan urin

Lakukan senaman lantai pinggul atau Kegel yang dapat menguatkan otot-otot dasar pelvis anda. Ini disarankan kepada wanita yang sedang hami
l
 dan telah bersalin

Pilihan rawatan inkontinen urin

Doktor anda boleh mengesyorkan rawatan yang sesuai dengan masalah dan keperluan anda, seperti:

1. Terapi tingkah laku

Ini dapat membantu mengehadkan perkara yang selalu anda lakukan sehingga mengakibatkan masalah inkontinen.

Ahli terapi mungkin akan mengajar cara mengawal pundi kencing sehingga anda dapat membuang air kecil tanpa mengakibatkan kebocoran.

2. Senaman pelvis

Turut
dikenali sebagai senaman Kegel.
 Ia dapat membantu meningkatkan tekanan darah tinggi dan mengurangkan masalah pundi kencing aktif.

3. Masukkan ke dalam faraj (pessary)

Pessary menyokong uretra untuk mengelakkan kebocoran. Ini disarankan kepada wanita yang mengalami masalah inkontinen stres.

4. Suntikan

Sejumlah bahan sintetik akan disuntikkan ke dalam uretra untuk menebalkan dindingnya dan mengetatkannya untuk mengurangkan kebocoran.

5. Botox

Botulinum toxin type A atau botox
 dapat melonggarkan otot pundi kencing bagi penghidap pundi kencing yang terlalu aktif.

Botox membantu mengurangkan kekerapan keinginan untuk membuang air kecil.

6. Perangsang saraf

Sekiranya inkontinen urin terjadi
akibat kerosakan saraf,
 jadi perangsang saraf dapat membantu mengurangkan keinginan kencing anda yang kerap.

Peranti ditanam di bawah kulit pinggul atau punggung anda dan akan menghantar impuls elektrik ke saraf untuk mengawal otot pundi kencing dan mengurangkan rasa ingin terkencing.

7. Prosedur sling

Pembedahan yang dapat membantu mengurangkan inkontinen stres adalah prosedur sling.

Doktor melakukan prosedur dengan membuat sling menggunakan bahan semula jadi atau sintetik di sekitar uretra untuk memberi sokongan.

Kesimpulan

Pencegahan segera bagi mengelakkan masalah inkontinen urin anda semakin teruk adalah dengan cara mengetahui punca penyebabnya.

Sekiranya berjaya mengetahui dan menentukan penyebabnya, maka lebih mudah bagi anda dan doktor untuk mencari jalan untuk memperbaiki masalah yang dialami.


Hipotiroidisme Bayi Dan Kanak-kanak

Definisi

Apakah itu hipotiroidisme bayi dan kanak-kanak?

Keadaan hipotiroidisme yang teruk dalam kalangan bayi boleh memperlahankan proses tumbesaran, ketidakupayaan intelektual ketara dan kelewatan
perkembangan
. Simptomnya jarang kelihatan semasa kelahiran. Fungsi kelenjar tiroid mempunyai kesan terhadap faktor usia dan tahap masalah hipotiroidisme yang akan berlaku.

Apakah kebarangkalian hipotiroidisme?

Hipotiroidisme adalah masalah yang sangat biasa untuk berlaku. Ia boleh dialami pada mana-mana peringkat usia, termasuk kepada kanak-kanak dan bayi. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom hipotiroidisme bayi dan kanak-kanak?

Bayi baru lahir

Hipotiroidisme boleh berlaku pada sebarang peringkat usia, tetapi simptom yang dialami pada kanak-kanak dan bayi adalah berbeza. Bagi bayi, simptom akan muncul selepas beberapa minggu pertama atau bulan selepas dilahirkan. Simptomnya amat sukar untuk dikesan oleh ibu bapa serta doktor dan sering kali disalah tafsir.

Antara gejalanya adalah seperti:

Kulit
 dan putih mata bertukar menjadi kekuningan

Sembelit

Penyusuan yang sedikit

Kulit sejuk

Kurang
menangis

Pernafasan
yang kuat

Lebih/kurang tidur

Terdapat kawasan lembut yang besar pada bahagian kepala

Lidah besar

Kanak-kanak sehingga sekolah rendah

Masalah hipotiroidisme bagi kanak-kanak di awal usia adalah berbeza bergantung kepada usia mereka. Simptom tiroid ini boleh dilihat seperti:

Lebih pendek daripada ketinggian purata

Lebih pendek berbanding anggota badan biasa

Pertumbuhan
gigi
 kekal yang lambat

Akil baligh
 lambat berlaku

Proses tumbesaran mental perlahan

Kadar denyutan jantung lebih perlahan berbanding purata

Rambut rapuh

Raut wajah bengkak

Berikut adalah antara beberapa gejala tiroid dewasa yang paling kerap berlaku dalam kalangan kanak-kanak:

Keletihan

Sembelit

Kulit kering

Remaja

Hipotiroidisme dalam kalangan remaja pula lebih kerap berlaku kepada remaja perempuan berbanding lelaki, dan ia biasanya disebabkan oleh penyakit autoimun,
tiroid
itis Hashimoto. Individu remaja dengan sejarah keluarga yang mempunyai penyakit autoimun, seperti tiroiditis Hashimoto, penyakit Grave, atau
diabetes jenis 1
 lebih berisiko untuk mengalami penyakit
tiroid
 ini.

Simptom pada remaja adalah lebih menyerupai dewasa. Tetapi simptom yang berlaku adalah samar-samar dan sukar untuk dikenal pasti. Remaja dengan hipotiroidisme sering mengalami gejala fizikal seperti:

Pertambahan
berat badan

Proses tumbesaran perlahan

Pendek dari aspek ketinggian purata

Tampak lebih muda daripada usia

Pertumbuhan payudara yang perlahan

Lambat untuk didatangi
haid

Mengalami pendarahan haid yang banyak dan tidak teratur

Peningkatan saiz testis pada kanak-kanak lelaki

Lambat akil baligh

Kulit
 kering

Rambut dan kuku rapuh

Sembelit

Bengkak pada wajah, suara serak disebabkan oleh kelenjar tiroid yang lebih besar

Kesakitan dan kekejangan pada otot dan sendi

Remaja dengan hipotiroidisme juga mungkin akan mengalami perubahan yang kurang ketara pada tingkah laku. Antaranya:

Kerap keletihan

Mudah lupa

Masalah berkaitan emosi dan tingkah laku

Mengalami kesukaran dengan prestasi sekolah

Tertekan

Masalah menumpukan perhatian

Mungkin terdapat beberapa gejala yang tidak disenaraikan di atas. Sekiranya anda mempunyai keraguan tentang gejala, sila berjumpa dengan doktor anda.

Bila saya harus berjumpa doktor?

Jika anak anda mempunyai sebarang tanda atau simptom yang disenaraikan di atas atau anda mempunyai pertanyaan, sila berunding dengan doktor anda. Ini kerana setiap badan bertindak balas secara berbeza. Jadi cara yang terbaik adalah untuk berbincang dengan doktor untuk menentukan penyelesaian yang boleh dilakukan bagi mengatasi masalah ini.

Ketahui puncanya

Apa yang mengakibatkan hipotiroidisme bayi dan kanak-kanak?

Penyebab utama hipotiroidisme bayi dan kanak-kanak adalah sejarah keluarga dengan penyakit ini.

Penyebab umum hipotiroidisme bayi dan kanak-kanak yang lain adalah termasuk:

Tidak mendapat iodin yang mencukupi dalam diet pemakanan harian

Dilahirkan dengan tiroid yang tidak berfungsi atau tanpa kelenjar tiroid (keadaan ini turut dikenali sebagai hipotiroidisme kongenital)

Rawatan yang salah terhadap penyakit tiroid yang dialami ibu ketika
mengandung

Kelenjar pituitari yang tidak normal

Ketahui faktor risiko

Apakah yang meningkatkan kanak-kanak kepada risiko hipotiroidisme?

Terdapat banyak faktor risiko untuk berlakunya hipotiroidisme bayi dan kanak-kanak, termasuklah:

Kanak-kanak dengan ibu bapa, nenek atau datuk mahupun adik-beradik mempunyai hipotiroidisme adalah berdepan risiko yang tinggi untuk mengalami penyakit ini. Individu yang mempunyai sejarah keluarga dengan masalah imun turut berisiko mendapat keadaan kesihatan ini

Individu dengan keadaan autoimun seperti penyakit Grave atau tiroiditis Hashimoto, akan lebih cenderung mengalami masalah hipotiroidisme menjelang akil baligh. Masalah ini juga lebih kerap berlaku kepada kanak-kanak perempuan berbanding lelaki

Diagnosis & rawatan

Maklumat yang diberikan ini bukan pengganti kepada sebarang nasihat perubatan. SILA berunding dengan doktor anda untuk maklumat lanjut.

Bagaimana hipotiroidisme didiagnosis?

Doktor akan menentukan cara terbaik untuk mendiagnosis anak anda bergantung kepada usia dan beberapa faktor lain. Secara amnya, ujian fizikal dan ujian diagnostik tertentu boleh mengesahkan diagnosis.

Ujian diagnostik mungkin melibatkan ujian darah, yang mengukur jumlah hormon tertentu seperti hormon tiroid-stimulasi (TSH) atau tiroksin (T4), atau ujian pengimejan. Kira-kira satu daripada setiap 4,000 bayi didiagnosis dengan hipotiroidisme kongenital.

Tiroid yang membesar, dikenali sebagai goiter, boleh menyebabkan masalah pernafasan atau menelan. Doktor akan memeriksa keadaan ini dengan merasakan bahagian leher mereka.

Bagaimana hipotiroidisme dirawat?

Terdapat beberapa pilihan rawatan yang berbeza untuk hipotiroidisme. Rawatan biasanya melibatkan terapi hormon tiroid setiap hari dengan ubat yang dipanggil
levothyroxine
(Synthroid). Dos akan ditentukan oleh doktor dan ia bergantung kepada pelbagai faktor seperti usia anak anda.

Rawatan untuk bayi yang baru lahir dengan penyakit tiroid akan lebih berjaya jika rawatan dilakukan dalam bulan pertama kehidupan bayi. Jika tidak dirawat, tahap hormon tiroid yang rendah boleh menyebabkan wujudnya masalah dengan sistem saraf atau kelewatan perkembangan.

Perubahan gaya hidup & kaedah pengubatan sampingan

Apakah perubahan gaya hidup dan kaedah pengubatan sampingan yang boleh diambil untuk menangani  hipotiroidisme bayi dan kanak-kanak
?

Sila berbincang dengan doktor anda untuk mendapatkan maklumat lanjut.

Sekiranya anda mempunyai sebarang persoalan, sila berunding dengan doktor untuk mendapatkan penyelesaian terbaik untuk anda.

Hello Health Group
 tidak memberikan nasihat, diagnosis atau rawatan perubatan.


Risiko Jika Wanita Ada Dua Rahim

Wanita dengan dua rahim mungkin kedengaran pelik bagi anda, tetapi keadaan ini sebenarnya boleh berlaku pada segelintir wanita. Lazimnya, seseorang wanita yang mempunyai dua rahim (ataupun nama saintifiknya; didelphys uterus
)
 tidak sedar akan keadaan mereka sehinggalah pemeriksaan pelviks dilakukan oleh doktor.

Meskipun wanita dengan dua rahim adalah keadaan yang luar biasa dan jarang ditemui, namun sebenarnya ia tidak berbahaya. Cuma, ada beberapa risiko yang dialami jika wanita ini hamil.

Bagaimana mendiagnosis wanita dengan dua rahim

Bagi mengesan keadaan dua rahim, doktor akan melakukan ujian seperti hysterosalpingogram, sonohysterogram, imbasan ultrabunyi ataupun MRI. Diagnosis perlu untuk mengesahkan keadaan ini melalui hysteroscopy atau laparoscopy untuk membezakan sama ada seseorang wanita itu mengalami dua rahim atau bicornuate uterus dalam sesetengah kes.

Sebelum menjalankan diagnosis, doktor akan bertanyakan beberapa soalan dahulu seperti jika seseorang wanita itu ada mengalami sakit pelvik yang teruk atau pernah mengalami keguguran berulang. Kebanyakan wanita yang mengalami keadaan ini, bagaimanapun tidak menunjukkan sebarang simptom sama sekali.

Bolehkah hamil?

Keupayaan golongan yang ada didelphys uterus untuk hamil dan melahirkan anak adalah pelbagai. Ada yang mengalami masalah dan ramai juga yang tidak mengalami sebarang kesulitan, baik untuk hamil, semasa hamil dan juga melahirkan anak. Bagaimanapun, tidak dapat dinafikan bahawa ada sesetengah yang mengalami keguguran berulang dan beberapa komplikasi kehamilan lain. Oleh itu, jika anda dapat mengesan lebih awal keadaan anda, sebaiknya anda mendapatkan nasihat doktor jika bercadang untuk hamil. Sekiranya anda hanya mengesan keadaan anda semasa sudah hamil, tanyakan kepada doktor tentang penjagaan yang perlu anda lakukan bagi mengelakkan komplikasi kehamilan.

Apakah risiko yang mungkin dihadapi?

Bagi sesetengah wanita yang mempunyai dua rahim, keadaan ini boleh meningkatkan risiko keguguran, tetapi ia adalah sangat luar biasa. Wanita dengan didelphys uterus boleh mengalami keguguran berulang, kelahiran bayi pramatang, dan risiko meningkat untuk keguguran semasa trimester kedua.

Bagi wanita yang mempunyai dua uterus dan dua faraj, golongan ini bagaimanapun berisiko tinggi untuk mengalami pendarahan haid yang banyak serta perlu mendapatkan nasihat doktor untuk menanganinya. Golongan ini juga berpotensi untuk mengalami masalah kesuburan, masalah buah pinggang, dan kelahiran pramatang.

Walau bagaimanapun, banyak juga keadaan di mana wanita yang mempunyai dua rahim tiada masalah sepanjang tempoh kehamilan.

Kebanyakan wanita dengan didelphys uterus tidak memerlukan rawatan khas. Namun, sekiranya anda mengalami keadaan ini, anda disarankan untuk berjumpa dengan doktor bagi mendapatkan pemeriksaan rapi terutama semasa tempoh kehamilan anda. Lazimnya, anda akan diperiksa oleh pakar yang khusus dalam kehamilan berisiko tinggi.


Power Di Ranjang Makin Hilang? Lakukan Senaman Ini Bagi Kurangkan Risiko Mati Pucuk!

Kondisi disfungsi erektil atau mati pucuk adalah satu masalah yang paling menakutkan buat mana-mana lelaki. Pun begitu, tahukah anda bahawa terdapat beberapa jenis senaman yang boleh kurangkan risiko mati pucuk?

Manakan tidak, kondisi ini akan menyebabkan
ketidakmampuan zakar lelaki untuk mencapai dan mengekalkan ereksi
. Ini sudah pasti akan menjejaskan kehidupan seksual mereka!

Seperti mana yang ramai sedia maklum, antara rawatan yang boleh dilakukan adalah pengambilan
ubatan seperti viagra sebelum melakukan hubungan seks
.

Baca lebih lanjut tentang Kesihatan Seksual
di sini.

Mengapa senaman boleh kurangkan risiko mati pucuk?

Ereksi zakar yang baik adalah sangat bergantung kepada kondisi kesihatan seseorang lelaki. Jika tahap kesihatan mereka baik, maka baiklah kemampuan zakar untuk menegang serta mengeras bagi menjamin kehidupan seks yang sihat dan sejahtera.

Ini berbeza pula halnya jika kesihatan lelaki itu berada pada tahap yang kurang baik.

Sebagai contoh, individu yang mempunyai
sakit jantung
, diabetes,
obesiti
 cenderung untuk mempunyai kadar testosteron yang rendah sekali gus memberi kesan kepada kemampuan zakar untuk berereksi.

Disebabkan itu, rawatan dan ubatan adalah sangat diperlukan.

Pun begitu, ada satu lagi cara yang dikatakan boleh membantu lelaki kurangkan risiko mati pucuk.

Menurut kajian yang pernah diterbitkan oleh Jurnal Sexual Medicine, aktiviti senaman boleh membantu kurangkan risiko mati pucuk ekoran kemampuannya untuk menguatkan otot-otot sekali gus melancarkan aliran darah kepada zakar.

Senaman jenis apa yang lelaki perlu lakukan?

Sekarang kita sudah tahu bahawa senaman boleh membantu lelaki mengelakkan masalah disfungsi erektil ini.

Persoalannya, senaman jenis apa yang wajar dilakukan?

#1. Kegel

Senaman kegel adalah sangat sesuai untuk dilakukan oleh lelaki
. Ini kerana ia mampu membantu menguatkan otot-otot di bahagian bawah pinggang khususnya otot pubococcygeus – yang sangat penting dalam fungsi orgasme pada seorang lelaki.

Sekiranya otot ini lemah, maka aliran darah ke zakar akan terbantut sekali gus menjejaskan kemampuan untuk berereksi. Dengan melakukan senaman ini secara rutin sebanyak 3 kali sehari selama 4 hingga 6 minggu, masalah ini mungkin dapat diatasi.

Bagaimana untuk melakukannya? Ini panduan yang boleh anda ikuti:

Berbaring dengan kedua lutut anda dibengkokkan

Rehatkan tapak kaki dan tapak tangan di lantai

Tarik dan hembus nafas anda serentak dengan menggerakkan otot bawah pinggang anda ke atas dan ke bawah dan ulanginya beberapa kali

#2. Pilates

Selain kegel,
anda juga boleh melakukan pilates untuk mengelakkan disfungsi erektil
.

Ini kerana ia juga merupakan senaman yang mampu menguatkan otot bawah pinggang anda. Bagaimanakah cara untuk melakukannya?

Berbaring dengan kedua lutut dibengkokkan

Rehatkan tapak kaki dan tapak tangan di lantai

Pastikan tulang belakang berada di posisi yang tegak sehingga ada ruang kecil di bahagian belakang tulang rusuk

Tarik dan hembus nafas anda serentak dengan menggerakkan otot bawah pinggang anda ke atas dan ke bawah dan ulanginya beberapa kali

Perbezaannya dengan kegel adalah pilates dilakukan dengan mengangkat otot bawah pinggang dengan lebih ke atas dan menahannya untuk beberapa detik sebelum menurunkannya kembali

Selain senaman, apa boleh dilakukan untuk kurangkan risiko mati pucuk?

Mungkin senaman sebegini boleh dijadikan alternatif untuk kurangkan risiko mati pucuk.

Namun, kalian sebagai lelaki juga perlu mengambil langkah lain sekiranya kalian sudah mengalami mati pucuk termasuklah:

Pengambilan ubatan yang telah disahkan oleh doktor seperti sildenafil, vardenafil, tadalafil, avanafil dan alin-lain. Pun begitu, pastikan anda telah mendapatkan preskripsi doktor terlebih dahulu ya?

Penggantian testosteron yang boleh dijalankan menerusi terapi dengan doktor. Ini kerana sesetengah lelaki mengalami masalah ini akibat kekurangan kadar hormon testosteron dalam badan yang sangat rendah

Penggunaan pam zakar untuk menggalakkan ereksi
. Caranya, masukkan zakar anda ke dalam tiub ini dan aktifkannya sehingga ia semakin besar dan tegang. Kemudian, gunakan cincin elastik khas untuk mengekalkan darah yang sudah terkumpul di dalam zakar untuk memastikan ereksi yang besar, tegang dan kuat

Implan zakar yang boleh dijayakan melalui proses pembedahan. Caranya, ia boleh dilakukan dengan memasukkan alat gantian yang berupa implan ke dalam zakar. Ia boleh terdiri daripada rod yang boleh mengembung dan menegang. Ia mungkin dapat membantu anda menyelesaikan masalah mati pucuk yang anda alami

Kesimpulannya, senaman yang kami senaraikan ini mungkin dapat membantu kalian mengelak atau mengurangkan risiko mati pucuk yang dialami. Pun begitu, sila berjumpa doktor untuk lebih kepastian okay!


Khasiat Teh Hijau, Benarkah Ia Sangat Bagus Untuk Kesihatan Jantung Dan Arteri?

Khasiat teh hijau sememangnya sering diperkatakan sama ada dalam kalangan generasi tua mahupun generasi muda!

Tetapi, tahukah anda bagaimana asal permulaan minuman ini dan kebaikan teh hijau kepada tubuh badan manusia?

Nama teh hijau yang meningkat naik kini
 tidak bermakna ia baru sahaja dikonsumsi, tetapi kepopularitiannya hanya menaikkan namanya ke peringkat yang lebih tinggi berbanding sebelum ini.

Untuk mendapatkan lebih banyak informasi tentang Pemakanan Sihat, anda boleh klik
di sini
.

Kelebihan teh hijau yang pelbagai

Sejak berabad lagi,
teh hijau terkenal dengan rasanya
 yang indah serta pelbagai khasiat kesihatannya terhadap manusia.

Berikut adalah beberapa keuntungan minum teh hijau yang anda mungkin tidak pernah dengar pada sebelum ini:

Khasiat teh hijau 1: Merangsang sistem imun

Menurut beberapa kajian,
orang yang minum teh dengan kerap
 tidak mendapat jangkitan bakteria dan virus semudah orang lain yang tidak mengambilnya.

Jelas bahawa teh hijau membantu anda
meningkatkan sistem imun
. Sebab di sebalik mekanisma ini adalah sebatian yang dipanggil catechin, yang berfungsi sebagai pelindung terhadap bakteria dan virus.

Di samping itu, catechin juga melawan toksin yang dikeluarkan oleh mikrob.

Bukan itu sahaja, ia juga menghalang penyakit yang disebabkan oleh mikrob dan kulat,
seperti nafas berbau
, disentri, senak, cirit-birit, kolitis, kerosakan gigi, selesema, serta batuk dan sejuk.

Khasiat teh hijau 2: Astringen

Astringen adalah satu lagi keunikan teh hijau. Bahan astringen merangsang pengecutan otot dan tisu serta menguatkan otot dan kulit.

Walaupun anda tidak minum teh
, membasuh mulut anda dengan teh setiap hari akan memberikan penguncupan pada gusi anda untuk memastikannya kukuh dan sihat.

Hasilnya,
gigi akan dilindungi
. Oleh itu, anda tidak perlu bimbang tentang gigi longgar atau tercabut.

Khasiat teh hijau 3: Antikanser

Selain menyebabkan penuaan pramatang, radikal bebas juga menyebabkan beberapa jenis kanser.

Catechin di dalam teh hijau boleh meneutralkan radikal yang berbahaya ini,
menghentikan pembentukan karsinogen
 seperti nitrosamines dan mengurangkan risiko kanser.

Teh hijau kini disyorkan dan dipreskrip secara meluas untuk pesakit oleh doktor dan ahli farmasi.

Ia adalah remedi rumah yang baik untuk mencegah kanser, terutamanya bagi mereka yang mempunyai risiko yang tinggi untuk mendapat
kanser seperti pankreas
,
kolon
, usus dan rektum.

Kelebihan teh hijau 4: Mengurangkan kolesterol

Teh hijau diketahui berkesan dalam
mengurangkan kadar kolesterol
 kerana ia mengandungi bahan yang dipanggil alkalinity.

Mekanisma di sebalik ini adalah kafein daripada minuman teh akan menggerakkan asid lemak daripada tisu lemak, mengurangkan komposisi lemak dan menjadikan mereka tenaga bersedia untuk aktiviti fizikal.

Ini jelas akan meningkatkan prestasi fizikal dan
mencegah obesiti
, terutamanya diabetes jenis II, yang melibatkan gula dalam darah yang tinggi disebabkan kekurangan insulin.

Teh hijau dipercayai meningkatkan sensitiviti insulin dan mengurangkan tahap gula dalam darah.

Kebaikan teh hijau 5: Sihat untuk jantung dan arteri

Teh hijau mengandungi komponen berbeza yang boleh menghalang penebalan darah, seterusnya, mengurangkan
kebarangkalian mendapat arterosklerosis
, trombosis, dan juga strok jantung dan otak.

Beberapa faktor risiko utama ditemui akan dipengaruhi oleh tabiat meminum teh.

Ini termasuk tahap kolesterol
, kolesterol LDL dan triglycerides.

Sebagai antioksidan yang kuat, minuman ajaib ini boleh menghalang zarah kolesterol LDL daripada pengoksidaan, yang menjadi punca kepada penyakit jantung.

Anda mungkin mahu mengamalkan tabiat meminum teh kerana ia boleh
mengurangkan berat badan
, meningkatkan prestasi mental dan fizikal anda, dan membawa kebaikan ke jantung anda.

Minumlah teh dengan kerap
, atau sebaik-baiknya masukkannya dalam diet harian anda untuk mendapatkan semua manfaat daripadanya.

Namun,
bolehkah minum teh hijau setiap hari
? Ya, mungkin tiada masalah untuk itu tetapi nasihat dari doktor amat penting!


Ghairah Seks Ibu Hamil Mula Meningkat? Cuba 8 Gaya Intim Selamat Trimester Ke-2

Semasa hamil 4 bulan, ada pasangan suami isteri yang mungkin mahu menghidupkan semula kehidupan seks mereka. Jadi apakah posisi seks trimester kedua yang selamat untuk ibu hamil ya?

Untuk mendapatkan lebih banyak info tentang Kehamilan, sila dapatkannya
di sini.

Seks pada trimester kedua

Memasuki trimester kedua kehamilan, keinginan seksual wanita adalah berbeza-beza. Sesetengah
wanita mengandung
 mungkin mendapati libido mereka meningkat dan ada juga yang semakin berkurangan.

Dengan perubahan yang dialami, terdapat pasangan yang mungkin tidak selesa dengan idea untuk
melakukan seks semasa berbadan dua
.

Namun terdapat kajian yang menyatakan kebanyakan pasangan berasa lebih selamat dan intim ketika bersama semasa mengandung.

Jika anda antara pasangan tersebut, ayuh kita ketahui apakah aksi seks yang boleh dicuba sepanjang bulan ke-4 hingga 6 hamil.

Posisi seks trimester kedua yang selamat

Apabila perut anda semakin membesar, sudah tiba masanya untuk meneroka posisi yang sesuai dan selesa.

1. Doggy Style

Ini merupakan antara posisi seks trimester kedua yang paling
best
 untuk dicuba. Posisi ini dilakukan dengan si suami melakukan penetrasi dari belakang isteri dan boleh menentukan kedalaman tusukan yang diinginkan.

Untuk melakukan gaya ini, anda boleh berada di atas katil atau lantai. Jika berasa
sakit belakang
 pada tempoh ini, pertimbangkan untuk menyandarkan bahagian dada dengan bantal.

Kalian juga boleh menggunakan tangan atau
alat mainan seks
 untuk menambah rangsangan klitoris.

2. Leapfrog

Dianggap sebagai salah satu gaya seks terbaik semasa kehamilan kerana ia mencondongkan pelvis, sekali gus mengubah
kedalaman penetrasi
 untuk menghangatkan keadaan.

Gayanya adalah lebih kurang seperti posisi
doggy
, tetapi badan perlu lebih dicondongkan ke bawah dengan keadaan pinggul terangkat.

Wanita disyorkan untuk menambah bantal pada kepala dan lengan untuk memberikan sokongan tambahan.

3. The Hot Seat,
posisi seks trimester kedua

Walaupun saiz perut semakin membesar, namun untuk kedudukan seks ini, ia adalah mesra rahim.

Untuk aksi yang lebih selesa, minta pasangan duduk di birai katil atau kerusi dan anda menghadap ke arah bertentangan. Dalam kedudukan ini, anda yang akan menentukan kedalaman tujahan.

Kelebihan gaya ini adalah tangan pasangan anda bebas untuk mengusap payudara dan kelentit anda. Jika dilakukan
di hadapan cermin
, ia menjadikannya sangat seksi dan intim.

4. Cowgirl

Posisi ini bakal memerlukan si suami untuk berbaring dengan kaki yang lurus, sementara anda melakukan henjutan dalam keadaan lutut menghala atas, dengan kaki di sisi pasangan.

Kelebihan gaya ini membolehkan anda menetapkan kadar kedalaman tujahan mengikut keselesaan diri sambil memberikan pasangan akses terus ke payudara – yang kini lebih sensitif.

5. Spider

Gaya seks ini sesuai dengan tumbesaran
baby bump
 – anda akan menghadap satu sama lain sambil sama-sama melakukan aksi ‘sorong dan tarik papan’.

Cuba kekalkan sudut agar anda
tidak perlu berbaring menelentang
 sepenuhnya, dengan bersandar pada bantal.

6. Posisi seks trimester kedua mesti cuba #
Face Off

Kedudukan ini membuatkan kalian berasa rapat secara fizikal. Aksi ini juga membolehkan anda mengawal kedalaman tujahan, kerana berada di atas pasangan.

Untuk melakukan gaya ini, pasangan perlu duduk di atas kerusi atau di tepi katil. Letakkan diri anda di atas pangkuan dan menghadap mereka. Anda boleh
melakukan henjutan
 ke atas dan ke bawah mengikut kelajuan yang diingini.

Baca juga:

7. Stand And Deliver

Berdiri semasa seks masih sesuai untuk dilakukan pada trimester kedua ini memandangkan
baby bump
 anda masih belum terlalu berat – cuma mungkin wujud sedikit rasa tidak selesa.

Ingin mencuba aksi ini? Kalian berdua perlu berdiri dan anda perlu membongkokkan pinggang sebelum pasangan melakukan tujahan.

Pastikan suami memegang lengan anda semasa melakukan penetrasi dari belakang sebagai sokongan untuk anda berdiri. Bukaan kaki yang luas juga dapat membantu keseimbangan diri anda.

8. Magic Mountain
, antara posisi seks trimester kedua yang selamat

Dalam aksi ini, penetrasi yang terlalu dalam tidak berlaku – mungkin pilihan yang baik buat anda yang lebih selesa dengan tujahan cetek.

Gaya
magic mountain
 adalah hampir seperti posisi
spider
, cuma anda dan pasangan harus berada dalam keadaan duduk dengan kaki dibengkokkan serta bersandar pada tangan. Pastikan jarak antara kalian tidak terlalu jauh untuk
membolehkan penembusan berlaku
, okay?

Posisi seks trimester kedua harus dielakkan

Secara amnya, selagi doktor tidak melarang anda daripada melakukan seks, maka tiada apa-apa yang perlu dihindari.

Cuma pada trimester ini, sebaiknya elakkan sebarang posisi yang memberikan bebanan pada perut seperti pasangan berbaring di atas atau anda perlu
berbaring terlentang
 terlalu lama.

Selain itu, jangan ragu untuk meneruskan aksi seks yang kalian gemari
sebelum hamil
 dan mencuba gaya baharu yang dapat mengeratkan lagi hubungan anda dan suami!

Naik turun keinginan seksual

Gejala
awal kehamilan
 seperti loya dan keletihan mungkin semakin reda pada trimester kedua. Hormon dan pertambahan aliran darah mungkin membuatkan anda mempunyai
libido yang tinggi
 untuk bersama pasangan.

Jika anda mempunyai lebih tenaga serta keinginan terhadap seks, lakukannya bersama pasangan dan carilah posisi seksual yang selesa.

Tetapi sekiranya keinginan menurun walaupun pada trimester kedua, ia adalah perkara normal dan tiada apa yang perlu anda risaukan.


Tip Mengelakkan Penambahan Berat Badan yang Tidak Diingini Semasa Hamil Bagi Penghidap Diabetes

Semasa hamil, penambahan berat badan adalah suatu perkara normal, dijangkakan, dan semula jadi. Ini adalah kerana badan anda memerlukan lebih banyak nutrisi untuk bayi di dalam perut anda. Oleh itu, anda harus berhati-hati dengan diet anda untuk memastikan bahawa anda dan anak anda sihat. Jika anda mempunyai berat badan yang terlalu rendah, terdapat kemungkinan bahawa anak anda mengalami kekurangan nutrisi. Walau bagaimanapun, penambahan berat badan juga bukanlah sesuatu yang baik. Anda mungkin mengalami diabetes semasa hamil, komplikasi semasa bersalin dan pelbagai keadaan kesihatan yang lain.

Garis Panduan Penambahan Berat Badan

Penambahan berat badan semasa hamil adalah berbeza bagi setiap wanita. Walau bagaimanapun, dicadangkan untuk anda menggunakan BMI (Body Mass Index) untuk memantau dan mengawal berat badan anda dengan lebih mudah.

Wanita dengan berat badan purata (BMI dari 18.5 – 25) perlu mendapat kira-kira 25-35 paun ketika mana dia melahirkan anaknya.

Wanita yang kekurangan berat badan (BMI <18.5) perlu mendapatkan lebih banyak berat, dari 28-40 paun.

Wanita yang mempunyai berat badan berlebihan (BMI> 25) sepatutnya mendapat lebih kurang berat, iaitu dari 15 hingga 25 pound.

Penambahan berat badan mengikut minggu (digunakan untuk wanita hamil dengan purata BMI dari 18.5-25):

Minggu 1 hingga minggu 12 (trimester pertama): 2-4 paun.

Minggu 13-26 (trimester kedua): 10-11 paun.

Minggu 27-40 (trimester ketiga): 12-13 paun.

Petua bagaimana mengawal berat badan anda

Ketahui berat sasaran semasa mengandung dan rancang diet sihat anda.

Ini dapat membantu mengurangkan kemungkinan risiko anak anda kekurangan atau terlebih nutrisi, yang kemudiannya boleh menjejaskan proses kelahiran dan kesihatan bayi.

Masak makanan anda sendiri jika boleh

Daripada makan di luar dan tidak tahu apa bahan yang mereka masukkan ke dalam hidangan anda, memasak di rumah memberi peluang kepada anda untuk memantau kalori, karbohidrat, pengambilan gula dan kadar gula dalam darah anda. Tambahan lagi, ia memberi peluang kepada anda untuk mengurangkan pengambilan lemak, minyak atau gula yang biasanya terdapat dalam makanan terproses atau makanan siap hidang. Walau bagaimanapun, jika anda perlu untuk makan di luar, pilih restoran dengan pelbagai pilihan yang sihat yang memberi anda banyak sayur-sayuran organik dan buah-buahan segar.

Pilih snek anda dengan bijak

Semasa mengandung, sukar untuk mengelakkan godaan makanan-makanan manis seperti gula-gula dan airkrim. Walau bagaimanapun, anda boleh memilih buah-buahan segar yang mengandungi kandungan vitamin dan nutrisi yang tinggi atau yogurt rendah lemak untuk memuaskan keinginan anda terhadap makanan manis.

Rekodkan semua yang anda makan pada aplikasi untuk mengawal pengambilan anda

Dengan kemajuan teknologi, tidak sukar untuk mencari aplikasi yang boleh menghitung kalori dan mencadangkan jumlah makanan yang perlu kita ambil semasa dalam proses kehamilan. Patuhi saranan aplikasi tersebut untuk memastikan berat badan anda terkawal dan tahap glukosa darah anda stabil.

Lakukan senaman

Bagi kebanyakan ibu mengandung, aktiviti fizikal adalah suatu keperluan, kata Siega-Riz. Kesemua jenis aktiviti seperti berjalan, berlari, berenang, atau kelas aerobik adalah baik. Walau bagaimanapun, wanita hamil perlu mengelakkan aktiviti yang boleh menyebabkan kecederaan, seperti melompat diatas trampolin dan selam skuba, yang boleh menyebabkan janin mendapat penyakit penyahmampatan, atau “bends,” yang berpotensi membawa maut akibat penurunan mendadak dalam tekanan apabila penyelam naik terlalu cepat.

Hamil bermakna bahawa ia bukan mengenai anda sahaja lagi. Mulai sekarang, keselamatan anak anda harus diberi keutamaan dari apa jua keputusan yang anda buat. Oleh itu, ikuti gaya hidup yang sihat, lakukan senaman dan pantau paras glukosa darah anda adalah apa yang harus anda tumpukan semasa anda mengandung. Jika anda masih berusaha untuk mendapatkan berat badan secara sederhana, jangan teragak-agak untuk melawat doktor yang paling hampir dengan anda atau ahli diet berdaftar untuk memastikan bahawa anda dan bayi anda sihat.


Penjagaan Zakar Lelaki Sangat Penting, Semak 5 Faktor Risiko Anda Boleh Terkena Barah Prostat

Penulis ingin bertanya, adakah anda tahu faktor risiko kanser prostat? Teruskan pembacaan anda selanjutnya dalam artikel ini.

Kanser prostat adalah kanser yang berlaku pada kelenjar prostat, yang mengandungi komponen cecair untuk air mani dan terletak di bawah pundi kencing.

Di peringkat global,
kanser prostat merupakan kanser kedua
 paling kerap berlaku dalam kalangan lelaki.

Sementara dalam kalangan lelaki di Malaysia, kanser prostat merupakan kanser ke-4 paling kerap berlaku.

Kebanyakan kes kanser prostat dilaporkan dalam lelaki dewasa berusia 60 tahun ke atas.

Kejadian kanser prostat di Malaysia lebih rendah berbanding di negara-negara barat seperti Amerika Syarikat.

Laporan tahun 2018 oleh WHO menganggarkan 9 daripada 100 000 orang lelaki didiagnosis dengan kanser prostat di Malaysia, berbanding 67.8 daripada 100 000 orang lelaki di Amerika Syarikat.

Punca dan faktor risiko kanser prostat

Faktor risiko kanser prostat adalah sesuatu yang meningkatkan kemungkinan seseorang mendapat kanser.

Mempunyai faktor risiko tidak bermakna anda akan mendapat penyakit tersebut, sebaliknya anda
lebih terdedah kepada kemungkinan mendapat penyakit tersebut
 berbanding orang yang kurang faktor risikonya.

Ketiadaan faktor risiko juga bukan menjamin seseorang tidak akan mendapat sesuatu penyakit.

Mengetahui faktor risiko membantu anda menjadi lebih berpengetahuan dalam penjagaan kesihatan dan membolehkan anda membuat pilihan gaya hidup sihat atau melakukan
ujian saringan yang berkaitan.

Berikut merupakan faktor risiko kanser prostat:

1. Faktor risiko kanser prostat untuk lebih berusia

Faktor risiko kanser prostat bertambah dengan usia, terutamanya selepas usia 50-an. Lebih daripada 80% kanser prostat didiagnosis pada lelaki berusia 65 tahun atau lebih tua.

R
isiko menghidap kanser prostat meningkat bermula selepas usia 55 tahun dan paling kerap didapati berlaku sekitar usia 70-74 tahun.

2. Ada penghidap kanser prostat dalam kalangan keluarga

Kanser prostat yang berlaku dalam keluarga yang sama, yang disebut kanser prostat familial, berlaku kira-kira dalam 20% kes.

Jenis kanser prostat ini berkembang kerana kombinasi genetik dan faktor persekitaran atau gaya hidup.

M
empunyai ahli keluarga terdekat (adik beradik lelaki atau ayah) yang mengalami kanser prostat boleh meningkatkan risiko sebanyak 2 hingga 3 kali ganda.

3. Bangsa/etnik

Lelaki kulit hitam mempunyai risiko kanser prostat 60% lebih tinggi berbanding lelaki Kaukasian (kulit putih).

Mereka juga lebih cenderung untuk megalami kanser prostat pada usia yang lebih awal dan mempunyai tumor yang lebih agresif dan tumbuh dengan cepat.

Manakala lelaki Hispanik mempunyai risiko yang lebih rendah untuk mendapat kanser prostat dan mati akibat penyakit ini berbanding lelaki kulit putih bukan Hispanik.

Sebab yang tepat untuk perbezaan ini tidak diketahui dan mungkin melibatkan faktor genetik, sosioekonomi, atau lain-lain.

4. Gaya hidup mempengaruhi kanser prostat

Kaitan antara kanser prostat dan bangsa mungkin juga
berkait rapat dengan gaya hidup.

Kanser prostat berlaku paling kerap di negara barat dan semakin meningkat dalam kalangan lelaki Asia yang hidup di persekitaran bandar seperti Hong Kong, Singapura, Amerika Utara dan Eropah, terutamanya dalam kalangan mereka yang mempunyai gaya hidup kurang sihat.

Sebagai contoh, kanser prostat dalam kalangan lelaki Jepun di Amerika adalah 43 kali ganda lebih tinggi berbanding lelaki Jepun di negara Jepun.

5. Pemakanan punca kanser prostat

Selain faktor risiko tersebut,
diet juga mungkin memainkan peranan.
  Namun, t
iada kajian telah membuktikan bahawa diet dan pemakanan boleh menyebabkan atau menghalang perkembangan kanser prostat secara langsung.

Walau bagaimanapun, banyak kajian yang melihat terdapat kaitan antara cara pemakanan dan kanser. Sebagai contoh, obesiti dikaitkan dengan pelbagai kanser, termasuk kanser prostat.

Dalam sebuah kajian di Malaysia, makanan yang rendah lemak, tinggi buah-buahan dan sayur-sayuran serta makanan kaya lycopene (tomato, tembikai, jambu batu) dikaitkan dengan risiko kanser prostat yang lebih rendah.

Jangka hayat pesakit barah prostat

Kebanyakan lelaki yang didiagnosis dengan kanser prostat hari ini mempunyai peluang hidup yang baik, dengan jangkaan hidup sehingga 5 tahun sebanyak 100% dan sehingga 10 tahun sebanyak 98.7%.

Ini disebabkan kebanyakan
kes kanser prostat dikesan awal
 dan kanser ini kebiasaannya lambat membesar dan merebak.

Namun, bagi pesakit dengan kanser prostat yang telah merebak ke organ lain, jangkaan hidup sehingga 5 tahun adalah sebanyak 30%.

Jika anda berusia lebih daripada 50 tahun, mempunyai simptom berkaitan dan mempunyai sejarah keluarga dengan kanser prostat, anda mungkin akan disarankan doktor untuk menjalani
ujian saringan PSA
.

Pengesanan dan rawatan awal dapat membantu pesakit meningkatkan peluang jangka hayat yang normal.